cyanic-selkie/wikianc huggingface dataset:
നിരാദ് മഹാപത്ര
ഒഡീഷയിലെ(ഒറീസ്സ) സിനിമാ സംവിധായകനാണ് .'''നിരാദ് .എൻ. മഹാപത്ര''' (ജന:1947, നവംബർ 12). ബി.ഏ (ഓണേഴ്സ്) ഉന്നതനിലയിൽ പൂർത്തിയാക്കിയ ശേഷം മഹാപത്ര ഉപരിപഠനത്തിനായി ഉത്കൽ സർവ്വകലാശാലയിൽ ചേർന്നെങ്കിലും പഠനം മുഴുമിപ്പിയ്ക്കാതെ 1968-ൽ പുണെയിലെ ഫിലിം  ആൻഡ് ടെലിവിഷൻ ഇൻസ്റ്റിറ്റ്യൂട്ടിൽ (എഫ്.ടി.ഐ.ഐ.) സംവിധാനപഠന കോഴ്സിനു ചേരുകയാണുണ്ടായത്. 1971-ൽ സിനിമാ സംവിധാനത്തിൽ മഹാപത്ര ഒന്നാം ക്ളാസ്സോടെ വിജയം നേടുകയും ചെയ്തു.തുടർന്ന് അവിടെത്തന്നെ അദ്ധ്യാപകനായി തുടർന്നു. ഗിരീഷ് കാസറവള്ളി, കേതൻ മേത്ത, മന്മോഹൻ മഹാപത്ര, ജാനു ബറുവ എന്നിവർ അക്കാലത്ത് എഫ്.ടി.ഐ.ഐ. ലെ പ്രധാന വിദ്യാർത്ഥികളായിരുന്നു. 1984-ൽ ആണ് അദ്ദേഹത്തിന്റെ ആദ്യ ഫീച്ചർ ഫിലിം 'മായാ മിറിഗ' പുറത്തുവരുന്നത്.ആ വർഷത്തെ രണ്ടാമത്തെ ഏറ്റവും മികച്ച ചിത്രത്തിനുള്ള ദേശീയ ബഹുമതി മായാ മിറിഗ നേടുകയുണ്ടായി.ഇതു കൂടാതെ ഒട്ടേറെ അന്താരാഷ്ട്ര ബഹുമതികളും   ഈ സിനിമാ കരസ്ഥമാക്കുകയുണ്ടായി. , <!--
അവലംബം
വർഗ്ഗം:ഇന്ത്യൻ ചലച്ചിത്രസംവിധായകർ വർഗ്ഗം:1947-ൽ ജനിച്ചവർ വർഗ്ഗം:2015-ൽ മരിച്ചവർ വർഗ്ഗം:ഒഡിയ ചലച്ചിത്ര സംവിധായകർ
സ്ട്രൂവ് ജിയോഡറ്റിക് ആർക്ക്
നോർവേയിലെ ഹമ്മർഫെസ്റ്റ് മുതൽ കരിങ്കടൽ വരെ നീളുന്ന ത്രികോണമാപന സർവ്വേ ചങ്ങലയാണ് സ്ട്രൂവ് ജിയോഡറ്റിക് ആർക്ക്‌ - Struve Geodetic Arc. പത്തു രാജ്യങ്ങളിലൂടെ 2,820 കിലോമീറ്ററിലധികം കടന്നു പേകുന്ന ഈ സർവ്വേ ചങ്ങലയാണ് ആദ്യമായി ധ്രുവരേഖയുടെ കൃത്യമായ അളവെടുത്തത്. ജർമ്മൻ വംശജനായ റഷ്യൻ ശാസ്ത്രജ്ഞനായ ഫ്രെഡറിക് ജോർജ് വിൽഹേം വോൺ സ്ട്രൂവ് ആണ് ഇത് സ്ഥാപിച്ചതും ഉപയോഗിച്ചതും. ഭൂമിയുടെ യഥാർത്ഥ രൂപവും ആകൃതിയും മനസ്സിലാക്കുന്നതിനായി 1816 മുതൽ 1855 വരെയുള്ള കാലയളവിൽ ആണ് ഇത് നിർമ്മിച്ചത്. അക്കാലത്ത്, ഇത് കേവലം രണ്ടു രാജ്യങ്ങളിലൂടെ മാത്രമാണ് കടന്നു പോയിരുന്നത്. യൂനിയൻ ഓഫ് സ്വീഡൻ-നോർവ്വേ, റഷ്യൻ സാമ്രാജ്യം എന്നിവയിലൂടെ മാത്രമായിരുന്നു ചങ്ങള സ്ഥാപിച്ച ആദ്യ കാലത്ത് ഇത് കടന്നുപോയിരുന്നത്. എസ്റ്റോണിയയിലെ താർതു വാനനിരീക്ഷണാലയമാണ്‌ ഈ ആർക്കിന്റെ ആദ്യ പോയിന്റ്. ഇവിടെ വെച്ചാണ് സ്ട്രൂവ് തന്റെ ഗവേഷണങ്ങൾ അധികവും നടത്തിയിരുന്നത്.
ലോകപൈതൃക സ്ഥാനം
2005ൽ ഈ ചങ്ങലയിലെ 34 സ്മാരക ശിലകളും 265 പ്രധാന സ്റ്റേഷൻ പോയിന്റുകളായ ഇരുമ്പ് ഉപയോഗിച്ച് തുരന്ന ഗുഹകൾ, ഇരുമ്പ് അടയാളങ്ങൾ, വഴിയടയാളങ്ങൾ തുടങ്ങിയവ യുനെസ്‌കോയുടെ ലോക പൈതൃക പട്ടികയിൽ ഇടം നേടി. 258 പ്രധാന ത്രികോണങ്ങളും 265 ഭുമിയുടെ വലിപ്പത്തെയും ആകൃതിയെയും സൂചിപ്പിക്കുന്ന ലംബരൂപങ്ങളും അടങ്ങിയതാണ് ഈ ചങ്ങല. നോർവ്വേയിലെ ഹമ്മർഫെസ്റ്റിനടത്താണ് ചങ്ങലയുടെ ഏറ്റവും വടക്കേ അറ്റം സ്ഥിതിചെയ്യുന്നത്. ഏറ്റവും തെക്കേ അറ്റം സ്ഥിതിചെയ്യുന്നത് ഉക്രെയ്‌നിലെ കരിങ്കടലിന് സമീപമാണ്. പത്തു രാജ്യങ്ങളിലായാണ് ഈ ചങ്ങലയുടെ ലിഖിതങ്ങൾ രേഖപ്പെടുത്തിയിട്ടുള്ളത്, യുനെസ്‌കോയുടെ ലോകപൈതൃകത്തിൽ ഏറ്റവും മികച്ചതാണിത്.
ബെലാറസ്
സ്ട്രൂവ് ജിയോഡറ്റിക് ആർകിന്റെ 19 സ്ഥലവർണ്ണന പോയിന്റുകൾ ബെലാറസിൽ സ്ഥിതിചെയ്യുന്നുണ്ട്.
അവലംബം
വർഗ്ഗം:ലോകപൈതൃകകേന്ദ്രങ്ങൾ രാജ്യം തിരിച്ച്
ഹെക്സോസ്
ആറ് കാർബൺ ആറ്റങ്ങളോടുകൂടിയ മോണോ സാക്കറൈഡാണ് ഹെക്സോസ് (Hexose). തന്മാത്രാസൂത്രം C6H12O6. ഫങ്ഷണൽ ഗ്രൂപ്പിനെ അടിസ്ഥാനപ്പെടുത്തി ഇവയെ ആൾഡോ ഹെക്സോസ് എന്നും കീറ്റോഹെക്സോസ് എന്നും തരം തിരിക്കുന്നു.
അൾഡോ ഹെക്സോസ്
എട്ട് തരത്തിലുള്ള അൾഡോ ഹെക്സോസ് ഉണ്ട്.
കീറ്റോ ഹെക്സോസ്
വിഭാഗം:കാർബണിക രസതന്ത്രം വർഗ്ഗം:ഫങ്ഷണൽ ഗ്രൂപ്പുകൾ
ഇൻവിസലൈൻ
ഓർത്തോഡോണ്ടിക്‌സിൽ ഉപയോഗിക്കുന്ന 3D ഡിജിറ്റൽ സ്കാനറുകളുടെയും ഇൻവിസലൈൻ എന്ന സുതാര്യ ക്ലിയർ അലൈനറുകളുടെയും അഗ്രഗാമിയായ അമേരിക്കൻ നിർമ്മാതാവാണ് അലൈൻ ടെക്നോളജി. 1997-ൽ സ്ഥാപിതമായ ഇത് അരിസോണയിലെ ടെമ്പെയിലാണ് ആസ്ഥാനം.
അലൈൻ ടെക്‌നോളജി നിർമ്മിക്കുന്ന, പല്ലുകൾ നേരെയാക്കാൻ ഉപയോഗിക്കുന്ന സുതാര്യമായ അലൈനർ ചിക്ത്സയായ ക്ലിയർ അലൈനറുകളുടെ ഒരു ബ്രാൻഡാണ് ഇൻവിസലൈൻ. ഇതുവരെ 12.2 ദശലക്ഷത്തിലധികം രോഗികളെ ചികിത്സിക്കാൻ ക്ലിയർ അലൈൻ സിസ്റ്റം ഉപയോഗിച്ചു.
കമ്പനി മെക്സിക്കോയിലെ ജുവാരസിലും പ്യൂർട്ടോറിക്കോവിലും ഇൻവിസലൈനുകൾ നിർമ്മിക്കുമ്പോൾ അതിന്റെ സ്കാനറുകൾ ഇസ്രായേലിലും ചൈനയിലും നിർമ്മിക്കുന്നു.
ഇന്ന് ലോകമെമ്പാടും ഇൻവിസലൈനോടു മത്സരിക്കുന്ന നിരവധി കമ്പനികൾ വന്നിട്ടുണ്ട്. ഇന്ത്യയിലും പ്രത്യേകിച്ച് കേരളത്തിലും നിരവധി കമ്പനികൾ ഇന്ന് പ്രവർത്തിക്കുന്നു.
ചരിത്രം
അലൈൻ ടെക്‌നോളജി സ്ഥാപകനായ പാകിസ്താനി അമേരിക്കൻ ഇൻവെസ്റ്റർ സിയ ചിഷ്‌തി പ്രായപൂർത്തിയായ ഒരു ഓർത്തോഡോണ്ടിക്‌സ് രോഗിയായിരിക്കെ ഇൻവിസ്അലൈനിന്റെ അടിസ്ഥാന രൂപകല്പനയെ കുറിച്ച് ചിന്തിച്ചു. തന്റെ ചികിത്സ പൂർത്തിയാക്കാൻ ഉദ്ദേശിച്ചുള്ള ഒരു റീട്ടൈനർ ചികിത്സ എടുക്കുന്ന അവസരത്തിൽ, അവ ഉപയോഗിച്ച് ചെറിയ ചലനങ്ങൾ പല്ലിൽ സൃഷ്ടിക്കാൻ കഴിമെന്നും അത്തരം തുടർ ചലനങ്ങൾ പ്രവചിക്കുന്ന സോഫ്റ്റ്വെയർ നിർമ്മിച്ച് അതുപയോഗിച്ച് 3ഡി പ്രിന്ററുകളുടെ സഹായത്താൽ സ്റ്റീരിയോലിത്തോഗ്രാഫി വഴി ഭാവിയിലേക്കു വേണ്ടുന്ന തരത്തിൽ റീട്ടൈനറുകളുടെ ഒരു ശൃംഘല നിർമ്മിക്കാനാകുമെന്നും അദ്ദേഹം ചിന്തിച്ചു. അതിനു വേണ്ടുന്ന സോഫ്റ്റ്വയെർ ഡെവലപ്പർമാരെ തേടുന്നതിനായി അദ്ദേഹം കെൽസി വിർത്തുമായി സഹകരിച്ചു.
ഇൻവിസലൈൻ 1998-ൽ അമേരിക്കയിലെ ഫുഡ് ആൻഡ് ഡ്രഗ് അഡ്മിനിസ്ട്രേഷൻ അംഗീകരിച്ചു, 1999-ൽ അമേരിക്കയിൽ വിൽപ്പന ആരംഭിച്ചു. 140 ദശലക്ഷംഡോളർ വെഞ്ച്വർ ക്യാപിറ്റൽ വഴി 1997 നും 2000 നുമിടക്ക് സമാഹരിച്ചു. പ്രവർത്തനങ്ങൾ ആരംഭിച്ച അലൈൻ ടെക്നോളജ്ജി 2001-ൽ ഒരു പ്രാരംഭ പബ്ലിക് ഓഫറായി $130 ദശലക്ഷം ഷെയർ മാർക്കറ്റിൽ നിന്ന് സ്വരൂപിച്ചു. 2014-ലെ കണക്കനുസരിച്ച്, അലൈൻ ടെക്നോളജി പ്രകാരം, ലോകമെമ്പാടുമുള്ള 2.4 ദശലക്ഷം ആളുകൾ ഇൻവിസലൈൻ ഉപയോഗിച്ച് ചികിത്സിച്ചു, കൂടാതെ 80,000 ദന്തഡോക്ടർമാർക്ക് ഇത് എങ്ങനെ ഉപയോഗിക്കാമെന്ന് പരിശീലനം നൽകിയിട്ടുണ്ട്.
ഓർത്തോഡോണ്ടിസ്റ്റുകൾ ആദ്യം ഇൻവിസലൈൻ സ്വീകരിക്കുന്നതിൽ മടി കാണിച്ചിരുന്നു, പ്രത്യേകിച്ചും സ്ഥാപകർക്ക് ഓർത്തോഡോണ്ടിക് യോഗ്യതകളോ വൈദഗ്ധ്യമോ ഇല്ലാതിരുന്നതിനാൽ, എന്നാൽ ഇൻവിസലൈൻ എന്ന ഉൽപ്പന്നം ഉപഭോക്താക്കൾക്കിടയിൽ ജനപ്രിയമായി. 2000-ൽ അലൈൻ ടെക്‌നോളജി $31 മില്യൺ ടെലിവിഷൻ പരസ്യ കാമ്പെയ്‌ൻ ആസൂത്രണം ചെയ്‌തു, ന്യൂയോർക്ക് ടൈംസ് പറഞ്ഞു, "ഡെന്റൽ പ്രൊഫഷൻ ഇതുവരെ കണ്ടിട്ടുള്ളതിൽ വച്ച് ഏറ്റവും ആക്രമണാത്മക ഉപഭോക്തൃ പരസ്യ പദ്ധതി" ആയിരിക്കും അതെന്ന്. 1997 മുതൽ 2000 വരെ നാല് റൗണ്ടുകളിലായി ഏകദേശം 140 മില്യൺ ഡോളർ ഫണ്ടിംഗ് കമ്പനി സമാഹരിച്ചു. 2001-ൽ NASDAQ- ലെ പ്രാരംഭ പബ്ലിക് ഓഫറിംഗിലൂടെ $130 ദശലക്ഷം അധിക ഫണ്ടിംഗ് സമാഹരിച്ചു. 2001 ആയപ്പോഴേക്കും വടക്കേ അമേരിക്കയിലെ 8,500 ഓർത്തോഡോണ്ടിസ്റ്റുകളിൽ 75 ശതമാനവും ഇൻവിസലൈൻ സിസ്റ്റത്തിൽ പരിശീലനം നേടിയിരുന്നു. അതേ വർഷം തന്നെ, അലൈൻ ടെക്നോളജി സാധാരണ ദന്തഡോക്ടർമാർക്ക് ഇൻവിസലൈൻ ലഭ്യമാക്കി, ഇത് ഓർത്തോഡോണ്ടിസ്റ്റുകൾക്ക് മാത്രം ലഭ്യമാക്കുന്നത് ദന്തഡോക്ടർമാർക്ക് അന്യായമായ മത്സരത്തിന് കാരണമായി എന്നാരോപിച്ചുള്ള ഒരു ക്ലാസ്-ആക്ഷൻ വ്യവഹാരം നൽകാനിടയാക്കി.
2000-കളുടെ തുടക്കത്തിൽ, അലൈൻ ടെക്നോളജി അതിന്റെ എല്ലാ വരുമാനവും വിപണനത്തിനും പരസ്യത്തിനുമായി ചെലവഴിക്കുകയും പ്രതിവർഷം 18 ദശലക്ഷം ഡോളർ നഷ്ടപ്പെടുത്തുകയും ചെയ്തു. സഹസ്ഥാപകരായ വിർത്തും ചിഷ്‌തിയും യഥാക്രമം 2001ലും 2003ലും അലൈൻ ടെക്‌നോളജിയിൽ നിന്ന് രാജിവച്ചു, 2002 മാർച്ചിൽ ചിഷ്തിക്ക് പകരം തോമസ് പ്രെസ്‌കോട്ട് സിഇഒ ആയി. പ്രെസ്‌കോട്ട് കമ്പനിയെ വടക്കേ അമേരിക്കയിൽ വീണ്ടും കേന്ദ്രീകരിക്കുകയും മാർക്കറ്റിംഗ് ബജറ്റ് അതിന്റെ യഥാർത്ഥ വലുപ്പത്തിന്റെ ഏകദേശം മൂന്നിലൊന്നായി കുറയ്ക്കുകയും ചെയ്തു.
ഇൻവിസലൈൻ സിസ്റ്റം 2002-ൽ 80,000 രോഗികളിൽ നിന്ന് 2004-ൽ 175,000 ആയി വളർന്നു. സ്റ്റീരിയോലിത്തോഗ്രാഫി, മെഡിക്കൽ ഡിസൈൻ, വേഗത്തിലുള്ള വളർച്ച എന്നിവയ്ക്കുള്ള നിരവധി അവാർഡുകൾ ഇൻവിസലൈൻ നേടി. 2003ലാണ് അലൈൻ ടെക്‌നോളജി ആദ്യമായി ലാഭത്തിലായത്. 2005-ൽ കമ്പനി ജപ്പാനിലേക്ക് വികസിക്കുകയും ഇൻവിസലൈൻ സിസ്റ്റം നിർദ്ദേശിക്കുന്ന ഡോക്ടർമാരെ പിന്തുണയ്ക്കുന്ന ഓർത്തോഡോണ്ടിക്‌സ് സ്ഥാപനമായ ജനറൽ ഓർത്തോഡോണ്ടിക് ഏറ്റെടുക്കുകയും ചെയ്തു. ആ വർഷം അവസാനം, ഹാർവാർഡ് സ്കൂൾ ഓഫ് ഡെന്റൽ മെഡിസിൻ അതിന്റെ ഓർത്തോഡോണ്ടിക് ബിരുദ വിദ്യാർത്ഥികൾ ബിരുദം നേടുന്നതിന് മുമ്പ് ഇൻവിസലൈൻ സർട്ടിഫിക്കേഷൻ പൂർത്തിയാക്കണമെന്ന് ആവശ്യപ്പെടാൻ തുടങ്ങി.
പതിപ്പുകൾ
10 അലൈനറുകൾ ഉപയോഗിക്കുന്ന ഇൻവിസലൈൻ എക്സ്പ്രസ് 10 2005 ൽ അവതരിപ്പിച്ചു. ഇൻവിസലൈൻ വെർഷൻ 1.5 2009-ൽ പുറത്തിറങ്ങി. 2010-ൽ ഇൻവിസലൈൻ G3-ഉം 2011-ൽ G4-ഉം പിന്നാലെ വന്നു. ഇൻവിസലൈൻ G3, G4 എന്നിവ കൂടുതൽ സങ്കീർണ്ണമായ ചികിത്സകൾക്കായി രൂപകൽപ്പന ചെയ്‌തിരിക്കുന്നു. 5 അലൈനറുകൾ ഉപയോഗിക്കുന്ന ഒരു ഇൻവിസലൈൻ എക്സ്പ്രസ് 5 പതിപ്പ് 2012 ൽ അവതരിപ്പിച്ചു. 2014 ഫെബ്രുവരിയിൽ, അലൈൻ ടെക്നോളജി, ഡീപ്പ് ബൈറ്റ് ചികിത്സിക്കുന്നതിനായി രൂപകൽപ്പന ചെയ്ത ഒരു G5 എന്ന പേരിൽ പുതിയ വെർഷൻ പുറത്തിറക്കി.
നിർമ്മാണം
ഉത്പന്നത്തിനുള്ള പിന്തു, സോഫ്റ്റ്‌വെയർ എഞ്ചിനീയറിംഗ്, പ്രീ-പ്രൊഡക്ഷൻ, അഡ്മിനിസ്ട്രേറ്റീവ് എന്നീ പ്രവർത്തനങ്ങൾ കാലിഫോർണിയയിലെ അലൈൻ ടെക്നോളജിയുടെ ആസ്ഥാനത്ത് നിന്നാണ് ചെയ്യുന്നത്. ഇൻവിസലൈൻ അലൈനറുകളുടെ നിർമ്മാണം മെക്സിക്കോയിലാണ് നടക്കുന്നത് കൂടാതെ കോസ്റ്റാറിക്കയിൽ ഇരുന്ന് ഓർത്തോഡോണ്ടിസ്റ്റുകൾ രോഗികൾക്കു വേണ്ട ചികിത്സാ പദ്ധതികൾ സൃഷ്ടിക്കുന്നു. അലൈൻ ടെക്‌നോളജി ഹോങ്കോങ്ങിലും ഓസ്‌ട്രേലിയയിലും പ്രത്യേകം സബ്‌സിഡിയറികൾ നടത്തുന്നുണ്ട്, അവ അതത് വിപണികളിൽ ഇൻവിസലൈൻ വിൽക്കുന്നു. അലൈൻ ടെക്‌നോളജി ഡോക്ടർമാർക്ക് പരിശീലനവും സർട്ടിഫിക്കേഷനും നൽകി വരുന്നു. ഇന്ത്യയിലും അറേബ്യൻ രാജ്യങ്ങളിലും ഇന്ന് ഇൻവിസലൈന്റെ സാന്നിധ്യം ഉണ്ട്.
കാമ്പനൂല മീഡിയം
കാൻറെർബറി ബെൽസ്, ബെൽ ഫ്ലവർ എന്നീ പേരുകളിലറിയപ്പെടുന്ന കമ്പാനുലേസീ സസ്യകുടുംബത്തിലെ കമ്പാനുല ജനുസ്സിലെ വാർഷിക അല്ലെങ്കിൽ ദ്വിവർഷ സപുഷ്പികളിലെ ഒരു സ്പീഷീസാണ് കാമ്പനൂല മീഡിയം. ഫ്ളോറിയോഗ്രാഫിയിൽ, ഈ പുഷ്പം നന്ദിയും വിശ്വാസവും സ്ഥിരതയും പ്രതിനിധാനം ചെയ്യുന്നു. ഗ്ലാസ് ആകൃതിയായതിനാൽ പേർഷ്യയിൽ ഇത് "ഗ്ലാസ് പുഷ്പം". گل استکانی (ഗോൾ-ഇ എസ്തകാനി) എന്നറിയപ്പെടുന്നു.
പുറം കണ്ണികൾ
വർഗ്ഗം:കമ്പാനുലേസീ
ലക്ഷ്മി രാമൻ ആചാര്യ
ലക്ഷ്മി രാമൻ ആചാര്യ 1914 നവംബർ 2 ന് രാജസ്ഥാനിലെ അൽവാറിൽ ജനിച്ചു. അദ്ദേഹത്തിന്റെ പിതാവ് രേവതി രാമൻ ആചാര്യ ബ്രിട്ടീഷ് രാജവംശത്തിലെ റവന്യൂ മന്ത്രിയായിരുന്നു. പിന്നീട് ബ്രിട്ടീഷുകാരുടെ എതിർപ്പിനെ തുടർന്ന് ഇന്ത്യൻ നാഷണൽ കോൺഗ്രസിൽ ചേർന്നു. ആന്ധ്രാപ്രദേശിലെ തിരുപ്പതി ജില്ലയിൽ നിന്നുള്ള ആചാര്യ കുടുംബത്തിലായിരുന്നു അദ്ദേഹം വളർന്നത്.
ആദ്യകാലജീവിതം
ആഗ്രയിലെ സെന്റ് ജോൺസ് കോളേജിൽ പഠിച്ച അദ്ദേഹം സാഹിത്യത്തിൽ ഗോൾഡ് മെഡിലിസ്റ്റ് ആയിരുന്നു. ജയ്പൂർ സർവ്വകലാശാലയിൽ നിന്ന് നിയമ വിദ്യാഭ്യാസം പൂർത്തീകരിച്ചു.
സ്വാതന്ത്ര്യത്തിനു മുമ്പ്
സെന്റ് ജോൺസ് സ്റ്റുഡന്റ് യൂണിയൻ പ്രസിഡന്റായി സേവനമനുഷ്ഠിച്ചിട്ടുണ്ട്. 1937- ൽ പ്രശസ്ത ആഗ്ര ഗൂഢാലോചനക്കേസിലെ മുഖ്യ ആസൂത്രധാരകനായി അറസ്റ്റിലായ അദ്ദേഹം 4 വർഷം കഠിന തടവ് അനുഭവിച്ചു. ക്വിറ്റ് ഇന്ത്യാ സമരത്തിൽ 1942- ൽ അറസ്റ്റിലാകുകയും ചെയ്തു.
ബാഹ്യ ലിങ്കുകൾ
വർഗ്ഗം:1914-ൽ ജനിച്ചവർ വർഗ്ഗം:1997-ൽ മരിച്ചവർ വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഉത്തർപ്രദേശിൽ നിന്നും ഉള്ള ഇന്ത്യൻ നാഷണൽ കോൺഗ്രസ് രാഷ്ട്രീയപ്രവർത്തകർ
ബല്ലോക്കെ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ബല്ലോക്കെ. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബല്ലോക്കെ സ്ഥിതിചെയ്യുന്നത്. ബല്ലോക്കെ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ബല്ലോക്കെ ൽ 1407 വീടുകൾ ഉണ്ട്. ആകെ ജനസംഖ്യ 6548 ആണ്. ഇതിൽ 3469 പുരുഷന്മാരും 3079 സ്ത്രീകളും ഉൾപ്പെടുന്നു. ബല്ലോക്കെ ലെ സാക്ഷരതാ നിരക്ക് 73.96 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ബല്ലോക്കെ ലെ 6 വയസ്സിനു താഴെയുള്ള കുട്ടികളുടെ എണ്ണം 790 ആണ്. ഇത് ബല്ലോക്കെ ലെ ആകെ ജനസംഖ്യയുടെ 12.06 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 2000 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 1653 പുരുഷന്മാരും 347 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 85.2 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 76.65 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ബല്ലോക്കെ ലെ 608 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
പണ്ഡിറ്റ് ജവഹർലാൽ നെഹ്‌റു മെമ്മോറിയൽ മെഡിക്കൽ കോളേജ്
ഇന്ത്യയിലെ ഛത്തീസ്ഗഡിലെ റായ്പൂരിലുള്ള ഒരു സർക്കാർ മെഡിക്കൽ കോളേജും ആശുപത്രിയുമാണ് പണ്ഡിറ്റ് ജവഹർ ലാൽ നെഹ്‌റു മെമ്മോറിയൽ മെഡിക്കൽ കോളേജ്. ഇത് 1963 സെപ്റ്റംബർ 9 ന് സ്ഥാപിതമായി, 1969 ൽ മെഡിക്കൽ കൗൺസിൽ ഓഫ് ഇന്ത്യ അംഗീകരിച്ചു. ഛത്തീസ്ഗഢിലെ ഏറ്റവും പഴയ സ്ഥാപനങ്ങളിലൊന്നാണ് ഈ കോളേജ്. കോളേജ് കാമ്പസിൽ 1995-ൽ സ്ഥാപിതമായ ബിആർ അംബേദ്കർ മെമ്മോറിയൽ ഹോസ്പിറ്റൽ അഫിലിയേറ്റഡ് ടീച്ചിംഗ് ഹോസ്പിറ്റലാണ്. ഈ മെഡിക്കൽ കോളേജിലെ റേഡിയോ തെറാപ്പി വിഭാഗം സർക്കാർ അംഗീകൃത റീജിയണൽ കാൻസർ സെന്ററാണ്.
ചരിത്രം
1963 സെപ്റ്റംബർ 9-ന് ആയുർവേദ കോളേജിലെ ഒരു ചെറിയ ഒപിഡി ബ്ലോക്കിൽ 60 വിദ്യാർത്ഥികളുമായി കോളേജ് ആരംഭിച്ചതോടെയാണ് പണ്ഡിറ്റ് ജെ.എൻ.എം. മെഡിക്കൽ കോളേജ്, റായ്പൂർ നിലവിൽ വന്നത്. കോളേജിന് 1969-ൽ മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരം ലഭിച്ചു. 2009-ൽ MBBS സീറ്റുകൾ 100-ൽ നിന്ന് 150-ലേക്ക് വർദ്ധിപ്പിച്ചു, 2015-ൽ എല്ലാ 150 സീറ്റുകളും അംഗീകരിക്കപ്പെട്ടു. നിലവിൽ 2019 മുതൽ കോളേജിന് 180 MBBS സീറ്റുകളുണ്ട്.
പി.ജി. കോഴ്‌സുകൾ ആരംഭിച്ചത് 1971-72 വർഷത്തിലാണ്. കോളേജിൽ 2021-ലെ പിജി കോഴ്‌സിനായി വിവിധ വകുപ്പുകളിലായി 142 എംഡി/എംഎസ് സീറ്റുകളുണ്ട്.
1976 സെപ്‌റ്റംബർ 30-ന്, ഓഡിയോ വിഷ്വൽ സൗകര്യം, ഡിസെക്ഷൻ ഹാളുകൾ, ലബോറട്ടറികൾ, ലൈബ്രറി, സമ്പൂർണ ഇൻഡോർ ഔട്ട് ഡോർ സ്‌പോർട്‌സ് സൗകര്യങ്ങളോടുകൂടിയ നാല് ആധുനിക ലക്ചർ തിയേറ്ററുകൾ എന്നിവ സഹിതം പുതിയ കോളേജ് കെട്ടിടത്തിന്റെ നിർമ്മാണം പൂർത്തിയായി. കോളേജിന് രണ്ട് ഓഡിറ്റോറിയമുണ്ട്, ഒരു ഓഡിറ്റോറിയത്തിനു 500 കപ്പാസിറ്റിയും രണ്ടാമത്തേതിന് 750 കപ്പാസിറ്റിയും ഉണ്ട്.
1995 വരെ പ്രാദേശിക ജില്ലാ ആശുപത്രി (ഡി. കെ. ഹോസ്പിറ്റൽ) കോളേജിനോട് ചേർന്ന് അധ്യാപന ആശുപത്രിയായി പ്രവർത്തിച്ചു. 1995-ൽ 700 കിടക്കകളുള്ള ഡോ.ബി.ആർ. അംബേദ്കർ മെമ്മോറിയൽ ഹോസ്പിറ്റൽ കോളേജ് കാമ്പസിൽ നിലവിൽ വന്നു, കൂടാതെ കോളേജുമായി ഔദ്യോഗികമായി അധ്യാപന ആശുപത്രിയായി അഫിലിയേറ്റ് ചെയ്തു. പിടി ജെ.എൻ.എം. മെഡിക്കൽ കോളേജ് ഛത്തീസ്ഗഡ് സംസ്ഥാനത്തെ ഏകദേശം 2 കോടി ജനങ്ങൾക്ക് സ്പെഷ്യാലിറ്റി ആരോഗ്യ സേവനങ്ങൾ നൽകുന്ന ഏക തൃതീയ തലത്തിലുള്ള മെഡിക്കൽ, ആരോഗ്യ സ്ഥാപനമാണ്. ഒപിഡി സേവനം ദിവസവും രാവിലെ 8.30 മുതൽ ഉച്ചയ്ക്ക് 2.00 വരെ പ്രവർത്തിക്കുന്നു, 24 മണിക്കൂറും അടിയന്തര സേവനങ്ങൾ ലഭ്യമാണ്.
അവലംബം
വർഗ്ഗം:ജവഹർലാൽ നെഹ്രുവിന്റെ പേരിലുള്ള കെട്ടിടങ്ങളും സ്മാരകങ്ങളും വർഗ്ഗം:ഇന്ത്യയിലെ റീജിയണൽ ക്യാൻസർ സെന്ററുകൾ വർഗ്ഗം:ഇന്ത്യയിലെ മെഡിക്കൽ കോളേജുകൾ
രംഗം (ചലച്ചിത്രം)
വിസി ഫിലിംസ് ഇന്റർനാഷണൽസ് നിർമ്മിച്ച്എം.ടി കഥ,തിരക്കഥ, സംഭാഷണം എഴുതി ഐ.വി. ശശി സംവിധാനം ചെയ്ത് 1985ൽ പുറത്തിറങ്ങിയ ചിത്രമാണ് രംഗം. മോഹൻലാൽ,ശോഭന,രവീന്ദ്രൻ,അടൂർ ഭാസി തുടങ്ങിയവർ അഭിനയിച്ച ഈ ചിത്രത്തിന്റെ സംഗീതം കെ.വി. മഹാദേവൻ നിർവ്വഹിച്ചു. .
പാട്ടരങ്ങ്
രമേശൻ നായരുടെ വരികൾക്ക് കെ.വി. മഹാദേവൻ സംഗീതം നൽകിയിരിക്കുന്നു. പരമ്പരാഗതമായ ചില ഗാനങ്ങളും ഇതിലുണ്ട്
ബംഗ്ലാദേശിൽ ഗർഭച്ഛിദ്രം
ചരിത്രപരമായി, ഗർഭച്ഛിദ്രം വ്യാപകമാണ്, പ്രത്യേകിച്ച് ബംഗ്ലാദേശ് വിമോചന യുദ്ധത്തെ തുടർന്നുള്ള വർഷങ്ങളിൽ. ഉദാഹരണത്തിന്, 1972-ൽ, യുദ്ധസമയത്ത് ബലാത്സംഗം ചെയ്യപ്പെട്ട സ്ത്രീകൾക്ക് ഗർഭഛിദ്രം നടത്താൻ നിയമം അനുവദിച്ചു. 1976-ൽ ബംഗ്ലാദേശ് നാഷണൽ പോപ്പുലേഷൻ പോളിസി ആദ്യ ത്രിമാസത്തിൽ ഗർഭഛിദ്രം നിയമവിധേയമാക്കാൻ ശ്രമിച്ചെങ്കിലും പരാജയപ്പെട്ടു.
രംഗം (ചലച്ചിത്രം)
ചിത്രം കാണുക
രംഗം 1980
ബംഗ്ലാദേശിൽ ഗർഭച്ഛിദ്രം
1979 മുതൽ, ഗർഭച്ഛിദ്രത്തിന് അനുകൂലമായ ബദലാണ് ആർത്തവ നിയന്ത്രണം, ഗർഭം സ്ഥാപിക്കാൻ കഴിയാത്തതിനാൽ ഇത് നിയമപരമായി അനുവദനീയമാണ്. 2012-ൽ, ബംഗ്ലാദേശിലെ ഡ്രഗ് അഡ്മിനിസ്ട്രേഷൻ മെഡിക്കൽ അബോർഷനുവേണ്ടി മൈഫെപ്രിസ്റ്റോണും മിസോപ്രോസ്റ്റോളും സംയോജിപ്പിക്കുന്നത് നിയമവിധേയമാക്കി.
രംഗം (ചലച്ചിത്രം)
ചിത്രം കാണുക
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:മോഹൻലാൽ-ശോഭന ജോഡി വർഗ്ഗം:കെ.വി. മഹാദേവൻ സംഗീതം പകർന്ന ചലച്ചിത്രങ്ങൾ വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ‎ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ വർഗ്ഗം:ശോഭന അഭിനയിച്ച മലയാള ചലച്ചിത്രങ്ങൾ
ബംഗ്ലാദേശിൽ ഗർഭച്ഛിദ്രം
ആർത്തവ ക്രമം
1979 മുതൽ ബംഗ്ലാദേശിലെ കുടുംബാസൂത്രണ പരിപാടിയുടെ ഭാഗമായി, ആർത്തവ നിയന്ത്രണം എന്നത് ഒരു ആർത്തവം നഷ്ടപ്പെട്ടതിന് ശേഷം ഗർഭിണിയാകുന്നത് അസാധ്യമാക്കുന്നതിന് മാനുവൽ വാക്വം ആസ്പിറേഷൻ ഉപയോഗിക്കുന്ന ഒരു പ്രക്രിയയാണ്. ഇത് ലളിതവും വിലകുറഞ്ഞ ഉപകരണങ്ങൾ ഉപയോഗിച്ച് ചെയ്യാവുന്നതുമാണ്. അനസ്തേഷ്യ ഉപയോഗിക്കാതെ തന്നെ നടപടിക്രമവും നടത്തുന്നു.
2013-ൽ ആർത്തവ നിയന്ത്രണത്തെക്കുറിച്ചുള്ള ഒരു പഠനം ബംഗ്ലാദേശിലെ 10 വ്യത്യസ്ത സൗകര്യങ്ങളിൽ നിന്നുള്ള 651 സമ്മതിദായകരായ സ്ത്രീകളിൽ പഠനം നടത്തി, അവർ ആർത്തവ ക്രമം തേടുകയും അവരുടെ ആർത്തവചക്രം ഏകദേശം 63 ദിവസമോ അതിൽ കുറവോ വൈകിയോ ആയിരുന്നു. അവർക്ക് ഏകദേശം 200 മില്ലിഗ്രാം മിഫെപ്രിസ്റ്റോൺ നൽകി, പിന്നീട് 800 മില്ലിഗ്രാം മിസോപ്രോസ്റ്റോൾ നൽകി. 93% സ്ത്രീകളും ശസ്‌ത്രക്രിയാ ഇടപെടൽ കൂടാതെ ഗർഭപാത്രം ഒഴിപ്പിച്ചതായും 92% സ്ത്രീകളും ഗുളികകളിലും ബാക്കിയുള്ള ചികിത്സയിലും തൃപ്തരാണെന്നും ഗവേഷകർ കണ്ടെത്തി.
ആർത്തവ നിയന്ത്രണ കേന്ദ്രങ്ങൾ കേന്ദ്രീകൃതവും സൗജന്യവുമാണ് എങ്കിലും, സാമൂഹിക സാമ്പത്തിക തടസ്സങ്ങളും സാമൂഹിക കളങ്കവും കാരണം പല സ്ത്രീകൾക്കും ഇപ്പോഴും പ്രവേശനമില്ല. ഗർഭാവസ്ഥ 10 ആഴ്ചയിൽ കൂടുതലാണെങ്കിൽ കേന്ദ്രങ്ങൾ അധിക ഫീസ് ഈടാക്കുന്നു, കൂടാതെ പല സ്ത്രീകൾക്കും ആർത്തവ നിയന്ത്രണത്തെക്കുറിച്ച് അറിയില്ല അല്ലെങ്കിൽ ഈ നടപടിക്രമത്തോട് പുരുഷ എതിർപ്പ് നേരിടുന്നു. തൽഫലമായി, ചില സ്ത്രീകൾ നിയമവിരുദ്ധ ഗർഭച്ഛിദ്രത്തിലേക്ക് തിരിയുന്നു.
ഗർഭച്ഛിദ്രം
അമ്മയുടെ ജീവൻ രക്ഷിക്കാൻ ആവശ്യമെങ്കിൽ, ഒരു ആശുപത്രിയിൽ ഒരു ഫിസിഷ്യൻ നിയമപരമായി ഗർഭച്ഛിദ്രം നടത്താം. സ്വയം ഗർഭഛിദ്രം നടത്തുന്ന സ്ത്രീ ഉൾപ്പെടെ മറ്റേതെങ്കിലും സാഹചര്യങ്ങളിൽ ഗർഭച്ഛിദ്രം നടത്തുന്ന ഒരാൾക്ക് പിഴയും തടവും ശിക്ഷയായി ലഭിക്കും.
ആർത്തവ നിയന്ത്രണം ഒരു സ്ത്രീയെ അവളുടെ അവസാന ആർത്തവത്തിന്റെ 10 ആഴ്ചയ്ക്കുള്ളിൽ അവസാനിപ്പിക്കാൻ അനുവദിക്കുന്നു, എന്നാൽ ഗർഭധാരണം അവസാനിപ്പിക്കുന്നതിനുള്ള സുരക്ഷിതമല്ലാത്ത രീതികൾ വ്യാപകമാണ്. ഇതിന് മറുപടിയായി, ആർത്തവ നിയന്ത്രണങ്ങൾ ഉൾപ്പെടെയുള്ള ഫെർട്ടിലിറ്റി നിയന്ത്രണത്തെക്കുറിച്ചുള്ള വിവരങ്ങൾ ലഭിക്കുന്നതിന് സ്ത്രീകൾക്കായി ഒരു ഹോട്ട്‌ലൈൻ സൃഷ്ടിച്ചു.
മത്‌ലാബിലെ ഗ്രാമീണ ഉപജില്ലയെക്കുറിച്ച് പഠിച്ച ഗുട്ട്‌മാക്കർ ഇൻസ്റ്റിറ്റ്യൂട്ടിന്റെ ഒരു ലേഖനം അനുസരിച്ച്, സുരക്ഷിതമായ ഫെർട്ടിലിറ്റി നിയന്ത്രണ മാർഗ്ഗങ്ങൾ ലഭ്യമാണെങ്കിലും അനധികൃത ഗർഭച്ഛിദ്രം കൂടുതൽ വ്യാപകമായിക്കൊണ്ടിരിക്കുകയാണ്.
2000 നും 2008 നും ഇടയിൽ, സുരക്ഷിതമല്ലാത്ത ഗർഭഛിദ്രത്തിന്റെ സങ്കീർണതകൾ മൂലം ഒരു സ്ത്രീ മരിക്കാനുള്ള സാധ്യത പ്രസവത്തേക്കാൾ കൂടുതലാണെന്നും, പ്രസവത്തിൽ നിന്നുള്ള മരണനിരക്ക് ആർത്തവസമയത്തെ സങ്കീർണതകൾക്കുള്ള മരണനിരക്കിന് സമാനമാണെന്നും മിസാനുർ റഹ്മാനും ജൂലി ഡാവൻസോയും നടത്തിയ പഠനത്തിൽ തെളിഞ്ഞു. നിയന്ത്രണം.
സ്ഥിതിവിവരക്കണക്കുകൾ
2014ലെ കണക്കനുസരിച്ച്, 15-49 വയസ് പ്രായമുള്ള 1,000 സ്ത്രീകളിൽ 10 എന്നതായിരുന്നു ഗർഭനിരോധനാനന്തര മാർഗമെന്ന നിലയിൽ സ്ത്രീകൾ ആർത്തവ നിയന്ത്രണത്തിൽ പങ്കെടുക്കുന്ന ദേശീയ നിരക്ക്. പ്രേരിതമായ ഗർഭഛിദ്രത്തിന്റെ ദേശീയ നിരക്ക് 1,000 സ്ത്രീകൾക്ക് ഒരേ പ്രായത്തിലുള്ള ഇടവേളയിൽ 29 ആയിരുന്നു. 2000-ൽ, 15-44 വയസ് പ്രായമുള്ള 1,000 സ്ത്രീകൾക്ക് 4.0 ഗർഭഛിദ്രം നടന്നതായി ഐക്യരാഷ്ട്രസഭ കണക്കാക്കി.
ആർത്തവ നിയന്ത്രണ സേവനങ്ങൾ നൽകുമെന്ന് പ്രതീക്ഷിച്ചിരുന്ന 42% സൗകര്യങ്ങൾ മാത്രമാണ് യഥാർത്ഥത്തിൽ അങ്ങനെ ചെയ്തത്. ഗ്രാമീണ മേഖലകളിൽ പ്രത്യേകിച്ചും ആശ്രയിക്കുന്ന കേന്ദ്ര ആരോഗ്യ കുടുംബക്ഷേമ കേന്ദ്രങ്ങളിൽ പകുതിയും ഈ സേവനങ്ങൾ നൽകി. ഗട്ട്‌മാക്കറുടെ അഭിപ്രായത്തിൽ, ഏകദേശം 27% സ്ത്രീകൾ (ഏകദേശം 105,000) പ്രതിവർഷം പുറംതള്ളപ്പെടുന്നു. കൂടാതെ, 2014 ൽ, വിവാഹിതരായ ബംഗ്ലാദേശി സ്ത്രീകളിൽ ഏകദേശം 50% ആർത്തവ നിയന്ത്രണത്തെക്കുറിച്ച് കേട്ടിട്ടില്ല.
2014-ൽ, ബംഗ്ലാദേശിൽ പ്രതിവർഷം 523,808-നും 769,269-നും ഇടയിൽ ഗർഭച്ഛിദ്രം നടക്കുന്നതായി കണക്കാക്കപ്പെട്ടിരുന്നു.
റഫറൻസുകൾ
വർഗ്ഗം:Pages with unreviewed translations
ഈക്കിയീക്കിത്തമ്പലം
മണ്ണ് കൂനകൂട്ടി ഈർക്കിൽ ഒളിപ്പിച്ച് വച്ചുള്ള കളിയാണ് ഈക്കിയീക്കിത്തമ്പലം.തോറ്റയാളിന്റെ കൈയിൽ മണ്ണുവാരിച്ച് കണ്ണുപൊത്തി ദൂരസ്ഥലത്തു കൊണ്ടുപോയി നിക്ഷേപിച്ചു തീരിച്ചെത്തിക്കുന്നു.മണ്ണു നിക്ഷേപിച്ച സ്ഥലം കണ്ടെത്താൻ ആവശ്യപ്പെടുന്നു.ഇതാണ് കളിയുടെ സ്വഭാവം.
ശൈവവെള്ളാളർ
തമിഴ്നാട്ടിൽ ബ്രാഹ്മണർക്ക് [അയ്യങ്കാർ,അയ്യർ]തൊട്ടുതാഴെയുള്ള സ്ഥാനമുള്ള ജാതിയാണ് ശൈവവെള്ളാളരായി അറിയപ്പെടുന്നത്.പേരിനൊപ്പം സാധാരണയായി പിള്ള എന്നു ചേർക്കുന്നു എങ്കിലും.മറ്റനേകം സ്ഥാനപേരുകളും ഉപജാതികളും ഇവരിലും ഉണ്ട്.സങ്കരവർണ്ണികരും,ക്ഷത്രിയസ്ഥാനമുള്ളവരും(ഗൗണ്ടർ ആദിയായ) വൈശ്യസ്ഥാനമുള്ളവരും ശൂദ്രരുമുണ്ട്.എന്നാൽ കേരളത്തിലെ നമ്പൂതിരി മാർ വെള്ളാളരെ ശൂദ്രരായേ കണക്കാക്കിയിരുന്നുള്ളു.അപ്രകാരത്തിൽ പാണ്ഡിശൂദ്രൻ എന്ന് വിളിച്ചിരുന്നു.നായൻമാരെപോലെ പിൽക്കാലത്ത് ബ്രാഹ്മണർ ചാതുർവർണ്യവ്യവസ്ഥയിൽ ഉൾക്കൊള്ളിച്ച ഒരു സ്വതന്ത്രപ്രബല ജനതയായിരുന്നു വെള്ളാളരും.കേരളീയബ്രാഹ്മണർ വൈദികപൗരോഹിത്യ സംസ്കാരം സ്വീകരിക്കാത്ത നായരെയും വെള്ളാളനെയും സ്ഥാനമാനങ്ങളും അധികാരവും ഉള്ളവരെ പോലും കഴിവതും ശൂദ്രരായി കാണാൻ താല്പര്യപ്പെട്ടിരുന്നു.അതുകൊണ്ട് തന്നെയാണ് വർണ്ണാശ്രമം കേരളത്തിൽ നടപ്പാക്കിയിട്ടും കേരളത്തിൽ ഒരു സുപ്രധാനകാലഘട്ടം വരെക്കും വൈശ്യർ എന്നൊരു വിഭാഗം ഇല്ലാതിരുന്നതും വൈശ്യരുടെ കുലതൊഴിൽ ചെയ്യുന്ന നായർ വെള്ളാള ഉപജാതികൾ ശൂദ്രരും മറ്റുള്ളവർ അവർണ്ണരും ആയത്. ചെട്ടിമാർ എന്നും ചെട്ടിപിള്ള എന്നും ഇവരെ പൊതുവെ വിളിച്ചിരുന്നു.ഇവർ രണ്ടു വിഭാഗമുണ്ട്.തമിഴ്നാട്ടിലെ കുഴിത്തുറയിൽ നിന്നും വന്നവരെ കുഴിത്തുറ ചെട്ടികളെന്നു വിളിക്കുന്നു.വ്യാപാരവും കൃഷിയുമാണ് ഇവരുടെ പ്രധാന ഉപജീവനമാർഗങ്ങൾ.തമിഴ് പാരമ്പര്യത്തിലധിഷ്ഠിതമാണ് ഇവരുടെ ആചാരാനുഷ്ഠാനങ്ങൾ മുത്താരമ്മനാണ് ഇവരുടെ ആരാധ്യദേവത.തമിഴ്നാട്ടിലേത് പോലെ സുബ്രഹ്മണ്യനേയും ഇവർ ദൈവമായി കരുതിപോരുന്നു.വെള്ളാളസമുദായത്തിലുള്ളവരെ പിള്ളയെന്നു വിളിക്കുന്നു.പെൺമക്കളുടെ വിവാഹത്തിനു ലോഹപാത്രങ്ങൾ സ്ത്രീധനമായി കൊടുത്തിരുന്നു.ഐശ്വര്യദേവതയെ വരവേൽക്കുന്നതിനു വീട്ടിനു മുന്നിൽ കോലമിടുന്ന പതിവുമുണ്ട്.മരണം നടന്നുകഴിഞ്ഞാൽ പന്ത്രണ്ടു ദിവസത്തേയ്ക്ക് കോലമിടാറില്ല.വെള്ളാള സമുദായത്തിന്റെ മരണാനന്തര ചടങ്ങുകളിൽ പ്രധാനമാണഅ താലി അറുപ്പ്.ഇരുവരുമായുള്ള ഇഹലോകബന്ധം അവസാനിപ്പിക്കുന്ന ചടങ്ങ്.
വർഗ്ഗം:ഇന്ത്യയിലെ ജനവിഭാഗങ്ങൾ
എ ഹ്യൂഗോനോട്ട്
'''A Huguenot, on St. Bartholomew's Day, Refusing to Shield Himself from Danger by Wearing the Roman Catholic Badge. (See the Protestant Reformation in France, vol. ii., page 352) (1851–52)''' എന്ന തലക്കെട്ടോടുകൂടി പ്രദർശിപ്പിച്ചിരിക്കുന്ന ഈ ചിത്രം പ്രീ- റാഫേലൈറ്റ് ശൈലിയിൽ ജോൺ എവെറെറ്റ് മില്ലെയ്സ്, ചിത്രീകരിച്ചതാണ്. 1852-ൽ ഈ ചിത്രം ലണ്ടനിലെ റോയൽ അക്കാദമി ഓഫ് ആർട്ട്സിലെ ശേഖരത്തിലുൾപ്പെടുത്തി. ഈ നീണ്ട ശീർഷകം, A Huguenot or A Huguenot, on St Bartholomew's Day എന്ന് പിന്നീട് സംഗ്രഹിച്ചു. ഈ ചിത്രത്തിൽ ഒരു ജോഡി യുവ പ്രണയിതാക്കളെയാണ് ചിത്രീകരിച്ചിരിക്കുന്നത്. ഒരു നാടകീയ വഴിത്തിരിവ് നൽകാനായി പ്രൊട്ടസ്റ്റന്റ് ആയ പ്രണയിതാവിന് കത്തോലിക് ആയ യുവതി റോമൻ കത്തോലിക്കാ മതത്തോടു വിധേയത്വം പ്രഖ്യാപിക്കുന്ന വെളുത്ത കൈപ്പട്ട കെട്ടികൊടുക്കുന്നു.
അവലംബം
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ജോൺ എവററ്റ് മില്ലായിസ് വരച്ച ചിത്രങ്ങൾ
ശ്രുതസോമൻ
മഹാഭാരതത്തിലെ ഒരു കഥാപാത്രമാണ് ശ്രുതസോമൻ. പാണ്ഡവനായ അർജ്ജുനന് ദ്രൗപദിയിൽ ജനിച്ച മകനാണ് ഇദ്ദേഹം.
വർഗ്ഗം:മഹാഭാരതത്തിലെ കഥാപാത്രങ്ങൾ
അന്ന
ലണ്ടൻ ആസ്ഥാനമായുള്ള ഇസ്രായേലി ചലച്ചിത്ര നിർമ്മാതാവ് ഡെക്കൽ ബെറെൻസൺ സംവിധാനം ചെയ്ത ഒരു തത്സമയ-ആക്ഷൻ ഷോർട്ട് ഫിലിമാണ് അന്ന (ഉക്രേനിയൻ: ANNA). 15 മിനിറ്റ് ദൈർഘ്യമുള്ള ഈ ചിത്രം അകൃത്രിമമായ ലോകത്തിലെ സാമൂഹികവും മാനുഷികവുമായ പ്രശ്‌നങ്ങളെ അഭിസംബോധന ചെയ്യുന്നു. വീട്ടിലേക്ക് കൊണ്ടുപോകാൻ ഒരു സ്ത്രീ പങ്കാളിയെ തിരയുന്ന വിദേശ പുരുഷന്മാർക്കായി ഉക്രെയ്‌നിൽ സംഘടിപ്പിച്ച "ലവ് ടൂറുകൾ" ഇതിൽ ചിത്രീകരിക്കുന്നു. 72-ാമത് കാൻ ഫിലിം ഫെസ്റ്റിവലിലെ മത്സരത്തിൽ അന്നയുടെ പ്രദർശനം നടത്തി BIFA അവാർഡ് നേടുകയും BAFTA യുടെ ഒരു ഷോർട്ട്‌ലിസ്റ്റിൽ ഇടം നേടുകയും ചെയ്തു. കൂടാതെ ഇസ്രായേലി ഫിലിം അക്കാദമി അവാർഡുകൾക്കും ഉക്രേനിയൻ ഫിലിം അക്കാദമി അവാർഡുകൾക്കും നാമനിർദ്ദേശം ചെയ്യപ്പെട്ടു.
സ്വീകരണം
ചിത്രത്തിന് നിരവധി അവാർഡുകൾ ലഭിച്ചു, കൂടാതെ 350 ഓളം ഫെസ്റ്റിവലുകളിൽ പ്രദർശിപ്പിക്കുകയും 160-ലധികം തവണ തിരഞ്ഞെടുക്കപ്പെടുകയും ചെയ്തു.
പുറംകണ്ണികൾ
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
എൽസി ജോഹാൻസൺ
ഒരു സ്വീഡിഷ് എഴുത്തുകാരിയായ എൽസി ഗൺബോർഗ് ജോൺസൺ (മെയ് 1, 1931, ഉപ്പ്ലാൻഡ്, സ്വീഡൻ) തൊഴിലാളിവർഗ്ഗക്കാരുടെ എഴുത്തുകാരിയായി അറിയപ്പെടുന്നു.
ജീവചരിത്രം
എൽസി ജോഹാൻസൻ സ്വീഡനിലെ വെൻഡിലിൽ ഒരു കർഷകകുടുംബത്തിൽ ജനിച്ചു. അവരുടെ പിതാവ് മരപ്പണിക്കാരനും കെട്ടിട നിർമ്മാണ ജോലിക്കാരനും ആയിരുന്നു. ജൊഹാൻസൺ കുടുംബം വളരെ ലളിതമായ ഒരു കുടിലിൽ ജീവിച്ചു. പിന്നീട് ജൊഹാൻസന്റെ നോവലുകളിലെ വീടുകൾ പലതും സമാനമായ ഈ കുടിലിൽ നിന്നുള്ള പ്രചോദനമായിരുന്നു.
അവലംബം
വർഗ്ഗം:1931-ൽ ജനിച്ചവർ വർഗ്ഗം:വനിതാ ബാലകഥാകൃത്തുകൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:സ്വീഡിഷ് ബാലകഥാകൃത്തുകൾ
റുണർ ജോഹാൻസൺ
റുണർ ജോൺസൺ (29 ജൂൺ 1916 - 29 ഒക്ടോബർ 2006) ഒരു സ്വീഡിഷ് പത്രപ്രവർത്തകനും എഴുത്തുകാരനുമായിരുന്നു. അദ്ദേഹം ന്യൂബ്രോ ടൈഡിനിങിന്റെ എഡിറ്ററായും പ്രവർത്തിച്ചിട്ടുണ്ട്. കുട്ടികളുടെ പുസ്തകമായ വിക്കീ വൈക്കിംഗ് ശ്രേണിയിലെ രചയിതാവ് കൂടിയാണ്. അനിമേറ്റഡ് പരമ്പരയായ വിക്കി ദി വൈക്കിംഗിൽ ഈ പുസ്തകം അനുരൂപപ്പെടുത്തിയിരിക്കുന്നു.
അവാർഡുകൾ
വർഗ്ഗം:സ്വീഡിഷ് ബാലകഥാകൃത്തുകൾ വർഗ്ഗം:1916-ൽ ജനിച്ചവർ വർഗ്ഗം:2006-ൽ മരിച്ചവർ
നാഷണൽ സ്റ്റാറ്റിസ്റ്റിക്കൽ കമ്മീഷൻ
രംഗരാജൻ കമ്മീഷന്റെ ശുപാർശ പ്രകാരം, 2005 ജൂണിൽ രൂപീകരിച്ച ഒരു സ്വയംഭരണ സ്ഥാപനമാണ് "നാഷണൽ സ്റ്റാറ്റിസ്റ്റിക്കൽ കമ്മീഷൻ (NSC)." നിലവിൽ NSC യുടെ തലവൻ,പ്രൊഫ ബിമൽ കുമാർ റോയിയാണ്. 2019 ജൂലൈ 15-ന് മൂന്ന് വർഷത്തേക്ക് കമ്മീഷൻ ചെയർപേഴ്സണായി നിയമിതനായി. ഡോ. കിരൺ പാണ്ഡ്യ, പ്രൊഫ. പുലക് ഘോഷ് എന്നിവരാണ് കമ്മീഷനിലെ മറ്റ് അംഗങ്ങൾ.
നീതി ആയോഗിന്റെ നിലവിലെ സിഇഒ അമിതാഭ് കാന്ത്, എക്‌സ് ഒഫീഷ്യോ അംഗമാണ്. ഇന്ത്യയുടെ ചീഫ് സ്റ്റാറ്റിസ്റ്റിഷ്യനും, സ്റ്റാറ്റിസ്റ്റിക്‌സ് ആന്റ് പ്രോഗ്രാം ഇംപ്ലിമെന്റേഷൻ മന്ത്രാലയത്തിന്റെ സെക്രട്ടറിയുമായ ഡോ. ജി പി സാമന്തയാണ് കമ്മീഷന്റെ സെക്രട്ടറി. കമ്മീഷൻ ചെയർപേഴ്സൺ സംസ്ഥാന മന്ത്രി പദവിയും, കമ്മീഷൻ അംഗങ്ങൾക്ക് ഇന്ത്യാ ഗവൺമെന്റ് സെക്രട്ടറിക്ക് തുല്യമായ പദവിയും ഉണ്ട്. ചെയർപേഴ്‌സണും അംഗങ്ങളും അധികാരം ഏറ്റെടുത്തുകഴിഞ്ഞാൽ ആപേക്ഷിക സുരക്ഷയും ലഭിക്കുന്നു,
ഇന്ത്യൻ ഭരണഘടന യുടെ ആർട്ടിക്കിൾ 145 അനുസരിച്ച്, സുപ്രീം കോടതി അന്വേഷണം നടത്തിയ ശേഷം, അവരെ നീക്കം ചെയ്യണമെന്ന് റിപ്പോർട്ട് ചെയ്യ്താൽ മാത്രമേ രാഷ്ട്രപതി ക്ക് അവരെ നീക്കം ചെയ്യാൻ കഴിയൂ. ഡാറ്റ ശേഖരണവുമായി ബന്ധപ്പെട്ട് രാജ്യത്തെ സ്റ്റാറ്റിസ്റ്റിക്കൽ ഏജൻസികൾ നേരിടുന്ന പ്രശ്നങ്ങൾ കുറയ്ക്കുക എന്നതാണ് ലക്ഷ്യം.
സെൻട്രൽ സ്റ്റാറ്റിസ്റ്റിക്സ് ഓഫീസ് (CSO), നാഷണൽ സാമ്പിൾ സർവേ ഓർഗനൈസേഷൻ (NSSO) തുടങ്ങിയ സ്റ്റാറ്റിസ്റ്റിക്കൽ ഏജൻസികൾ, കേന്ദ്ര-സംസ്ഥാന സർക്കാർ വകുപ്പുകളിൽ നിന്ന് ഡാറ്റ ശേഖരിക്കുന്നതിൽ നിരവധി പ്രശ്നങ്ങൾ അഭിമുഖീകരിക്കുന്നു. എന്നാൽ NSC പോലുള്ള ഒരു സ്വയംഭരണ സ്ഥാപനത്തിന് കാര്യങ്ങൾ ഏകോപിപ്പിക്കാൻ കൂടുതൽ കഴിയുമെന്ന് കരുതപ്പെടുന്നു. സർക്കാർ പുറത്തുവിട്ട കണക്കുകളിൽ പൊതുജനവിശ്വാസം പുനഃസ്ഥാപിക്കുന്നതിന് നിഷ്പക്ഷമായ വിവരങ്ങളുടെ ശേഖരണം ഉറപ്പാക്കുന്നതിന് ഇത് പ്രത്യേക ഊന്നൽ നൽകും.
NSC-യുടെ നിലവിലെ അംഗങ്ങൾ :
റഫറൻസുകൾ
വർഗ്ഗം:ഇന്ത്യയിലെ കമ്മീഷനുകൾ
ഒരു കുടക്കീഴിൽ
ജോഷി സംവിധാനം ചെയ്ത് സാജൻ നിർമ്മിച്ച 1985 ലെ ഇന്ത്യൻ മലയാളം ഭാഷാചലച്ചിത്രമാണ് ഒരു കുടക്കീഴിൽ. ചിത്രത്തിൽ ശങ്കർ, മാധവി, നെടുമുടി വേണു എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. വേണു നാഗവള്ളി, സുകുമാരി, തിലകൻ, രോഹിണി എന്നിവരും അഭിനയിക്കുന്നുണ്ട്. ചിത്രത്തിന് സംഗീത സ്കോർ ജോൺസണാണ്. ആനന്ദക്കുട്ടൻ കാമറയിലൊരുക്കിയ ചിത്രം വെട്ടിയൊരുക്കിയത് കെ ശങ്കുണ്ണി ആണ് പൂവച്ചൽ ഖാദർ ആണ് ഗാനങ്ങൾ എഴുതിയത്.
പാട്ടരങ്ങ്
പൂവച്ചൽ ഖാദറിന്റെ വരികൾക്കൊപ്പം ജോൺസൺ സംഗീതം നൽകി.
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:സാജൻ നിർമ്മിച്ച ചലച്ചിത്രങ്ങൾ വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ വർഗ്ഗം:പൂവച്ചൽഖാദർ-ജോൺസൺ ഗാനങ്ങൾ വർഗ്ഗം:കലൂർ ഡന്നീസ് തിരക്കഥ എഴുതിയ ചലച്ചിത്രങ്ങൾ വർഗ്ഗം:എ.ആർ മുകേഷ് കഥ എഴുതിയ ചലച്ചിത്രങ്ങൾ
യോഹിം ഫോൻ റിബൻത്രോപ്
1938 മുതൽ 1945 വരെ നാസി ജർമ്മനിയുടെ വിദേശകാര്യ മന്ത്രിയായിരുന്നു യോഹിം ഫോൻ റിബൻത്രോപ്.
അവലംബം
വർഗ്ഗം:രണ്ടാം ലോകമഹായുദ്ധം
വർഗ്ഗം:നാസിസം വർഗ്ഗം:1893-ൽ ജനിച്ചവർ വർഗ്ഗം:1946-ൽ മരിച്ചവർ
എച്ച്. എം.ഡി ഗ്ലോബൽ
'''എച്ച്. എം.ഡി ഗ്ലോബൽ (എച്ച്. എം.ഡി''' എന്നും അറിയപ്പെടുന്നു) നോക്കിയയുമായി അഫിലിയേറ്റ് ചെയ്യപ്പെട്ടിരിക്കുന്ന ഒരു ഫിന്നിഷ് കമ്പനിയാണ്. 2016 മുതൽ പ്രവർത്തിക്കുന്ന കമ്പനി നോക്കിയ ബ്രാൻഡ് നാമത്തിൽ സ്മാർട്ട്ഫോണുകൾ, ഫീച്ചർ ഫോണുകൾ വികസിപ്പിക്കുകയും വിപണി ചെയ്യുകയും ചെയ്യുന്നു.
എച്ച്.എം.ഡി ഗ്ലോബൽ വിറ്റിട്ടുള്ള മറ്റ് ഉപകരണങ്ങൾ
ഇവ മൈക്രോസോഫ്റ്റിനു കീഴിലാണ് ആദ്യം വികസിപ്പിച്ചത് (ഇരട്ട സിം വകഭേദങ്ങൾ ഉൾപ്പെടെ)
അവലംബം
വർഗ്ഗം:ഫിന്നിഷ് ബ്രാൻഡുകൾ
കണിച്ചുകുളങ്ങര ദേവീക്ഷേത്രം
ലഘുചിത്രം|കണിച്ചുകുളങ്ങര ദേവീക്ഷേത്രം ആലപ്പുഴ ജില്ലയിൽ, ചേർത്തല താലൂക്കിൽ, മാരാരിക്കുളം വടക്ക് വില്ലേജിൽ സ്ഥിതിചെയ്യുന്ന ക്ഷേത്രമാണ് കണിച്ചുകുളങ്ങര ദേവി ക്ഷേത്രം. ആദിപരാശക്തിയാണ് മുഖ്യ പ്രതിഷ്ഠ. ദുർഗ്ഗ, ഭദ്രകാളീ സങ്കൽപ്പങ്ങളിൽ ആരാധന. ഉപദേവതകളായി ഗണപതി, ശിവൻ, മഹാവിഷ്ണു, ധർമ്മ ശാസ്താവ്, സുബ്രഹ്മണ്യൻ എന്നി പ്രതിഷ്ഠകൾ ഉണ്ട്. കുംഭമാസത്തിലെ തിരുവോണ നാളിലാണ് പ്രധാന ഉത്സവം.
ഇവിടുത്തെ ചിക്കര വഴിപാടും അരിക്കൂത്ത് വഴിപാടും  ഏറെ പ്രസിദ്ധമാണ്. എല്ലാ വർഷവും 21 ദിവസങ്ങളിലായി ഇവിടെ മഹോത്സവം നടക്കുന്നു. കുംഭമാസത്തിലെ തിരുവോണം നാളിൽ ആണ് പ്രധാന ഉത്സവം. മിക്കവാറും അവസരങ്ങളിലും ഇത് ശിവരാത്രിനാളിലാണ് വരിക. തുടർന്ന് 7 ദിവസങ്ങളിലായി പൊങ്കാലയുമുണ്ട്. ഇത് പുഴുക്ക് വഴിപാട് എന്നറിയപ്പെടുന്നു. കേരളത്തിലെ പ്രധാന തീർത്ഥാടന കേന്ദ്രങ്ങളിൽ ഒന്നായ കണിച്ചുകുളങ്ങരയിൽ ഉത്സവസമയത്തും, പുഴുക്കിനുമായി ജില്ലയ്ക്കകത്തും പുറത്തുനിന്നുമായി പതിനായിരങ്ങൾ ദർശനം നടത്തുന്നു. ഇവിടുത്തെ വെടിക്കെട്ട് വളരെ പ്രശസ്തമാണ്. എല്ലാ വർഷവും അവസാന രണ്ട് ഉത്സവ ദിനങ്ങളിലായാണ് കമ്പക്കെട്ട് എന്നറിയപ്പെടുന്ന രണ്ട് മണിക്കൂറിലേറെ നീണ്ടുനില്ക്കുന്ന വെടിക്കെട്ട്.
ഉത്സവത്തോടനുബന്ധിച്ച് 21 ദിവസവും കുട്ടികളെ ചിക്കരയിരുത്തുന്ന ചടങ്ങുണ്ട്. വിവാഹശേഷം കുട്ടികളില്ലാത്ത ദമ്പതിമാർ കുട്ടികൾ ജനിക്കുന്നതിനും, കുട്ടികളുടെ രോഗങ്ങൾ തുടങ്ങി ബാലാരിഷ്ടതകൾ മാറുന്നതിനുമായി ആണ് ഈ വഴിപാട് നേരുന്നത്. ഉത്സവദിനങ്ങളിൽ കുട്ടികൾ കണിച്ചുകുളങ്ങര അമ്മയുടെ മക്കളായി മാറുന്നു എന്നാണ് സങ്കല്പം. 21 ദിവസവും 3000 ത്തോളം കുട്ടികളും മാതാപിതാക്കളും ഭഗവതീ സന്നിധിയിൽ ഭജനം പാർക്കുന്നു. കൊടിയേറ്റ്, ചിക്കരക്കൊട്ടിക്കൽ കൂട്ടക്കളം, താലിചാർത്ത്, ഏഴാം പൂജ എന്നിവ പ്രധാന ഉത്സവ ദിനങ്ങളാണ്. കൂടാതെ 14 വർഷത്തിലൊരിക്കൽ മുറജപം എന്ന ചടങ്ങും ഇവിടെ നടക്കുന്നു.
പൊങ്കാലയ്ക്ക് സമാനമായി പുഴുക്ക് വഴിപാട് നടത്തുന്ന ഭക്തർ ഒരാളുടെ രൂപമോ, ആളുടെ അവയവങ്ങളുടെ രൂപമോ മാവിൽ കുഴച്ച് പുഴുങ്ങിയെടുക്കുന്നു. ഇത് ശാരീരികമായ വൈകല്യങ്ങളും രോഗങ്ങളും മാറുന്നതിനും, മറ്റു ദുരിതങ്ങൾക്കും ഉത്തമമായി ഭക്തർ വിശ്വസിക്കുന്നു. 6 കോടിയോളം രൂപ മുതൽ മുടക്കിൽ ക്ഷേത്രത്തിലെ ചുറ്റമ്പലം നിർമ്മാണം പൂർത്തിയാക്കിയിട്ടുണ്ട്. ധാരാളം ശില്പങ്ങളും ഇവിടെ ഒരുക്കിയിട്ടുണ്ട്.
ഏഴുവരിക്കൈത, അറുകുല, മൂലസ്ഥാനം, കുറുപ്പശ്ശേരി അന്നപൂർണ്ണേശ്വരി ക്ഷേത്രം ഇവയാണ് പ്രധാന ക്ഷേത്രത്തോടനുബന്ധിച്ചുള്ള മറ്റ് തീർത്ഥാടന സ്ഥലങ്ങൾ.
എസ്.എൻ.ഡി.പി യൂണിയൻറെ ജനറൽ സെക്രട്ടറി വെള്ളാപ്പള്ളി നടേശനാണ് 40 വർഷത്തിലേറെയായി കണിച്ചുകുളങ്ങര ദേവസ്വം പ്രസിഡൻറ്.
അവലംബം
വർഗ്ഗം:കേരളത്തിലെ ദേവീക്ഷേത്രങ്ങൾ വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വീണ അക്കായിയ
ശാന്തിയന്ദ വീണ അക്കായിയ ഇന്ത്യൻ നാഷണൽ കോൺഗ്രസിലെ (ഐ.എൻ.സി)  കർണാടക നിയമസഭ കൌൺസിൽ അംഗമാണ്. കൊടഗ് ജില്ലാ കോൺഗ്രസ് കമ്മിറ്റിയുടെ (കെഡിസിസി) മുൻ പ്രസിഡന്റും കോടക് സില്ലാ പഞ്ചായത്തിന്റെ പ്രസിഡന്റായി സേവനമനുഷ്ഠിച്ചിട്ടുണ്ട്.
2016 ജൂണിൽ അക്കായിയ കർണാടക നിയമസഭയിലേക്ക് തെരഞ്ഞെടുക്കപ്പെട്ടു. 31 വോട്ടിൽ നിയമസഭയിലെ INC അംഗങ്ങളുടെ ഭൂരിപക്ഷം നേടി.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ
ഓർത്തോഗ്നാത്തിക് ശസ്ത്രക്രിയ
ഓർത്തോഗ്നാത്തിക് ശസ്ത്രക്രിയ,, ഇംഗ്ലീഷ് : Orthognathic Surgery. താടിയെല്ല് ശരിയാക്കുന്ന ശസ്ത്രക്രിയ അല്ലെങ്കിൽ താടിയെല്ലിന്റെ ശസ്ത്രക്രിയ എന്നത് മുഖത്തെ താടിയെല്ലുകളായ മേൽ താടിയെല്ലോ കീഴ്താടിയെല്ലോ അല്ലെങ്കിൽ രണ്ടുമോ കൃത്യമല്ലാതെ വളരുന്ന അവസ്ഥയിലോ കൂർക്കം വലിയോ താടിയിലെ അസ്ഥിബന്ധത്തിനു വരുന്ന അസുഖങ്ങളോ അല്ലെങ്കിൽ കാഠിന്യം ഏറിയ ദന്ത്രവൈകൃതമോ ഉള്ളവരിൽ അതിനുള്ള ചികിത്സയായി ചെയ്യുന്ന ഒരു ശസ്ത്രക്രിയാരീതിയാണ് ഓർത്തോഗ്നാത്തിക് ശസ്ത്രക്രിയ. മക്സില്ലോ ഫേഷ്യൽ സർജറി നിപുണരോ പ്ലാസ്റ്റിക് സർജറി വിദഗ്ദരോ അല്ലെങ്കിൽ ജനറൽ സർജറി വിദഗ്ദരോ ആണ് ഈ ശസ്ത്രക്രിയ ചെയ്യുന്നത്. സാധാരണയായി ഇവയെ ഓസ്റ്റിയോട്ടമികൾ എന്നു വിളിക്കുന്നു.
ഓർത്തോഗ്നാത്തിക് ശസ്ത്രക്രിയയുടെ ഉത്ഭവം ഓറൽ സർജറി വകുപ്പിൽ ഉൾപ്പെടുന്നു, ആഘാതം സംഭവിച്ചതോ സ്ഥാനഭ്രംശം സംഭവിച്ചതോ ആയ പല്ലുകൾ ശസ്ത്രക്രിയയിലൂടെ നീക്കം ചെയ്യുന്നതുമായി ബന്ധപ്പെട്ട അടിസ്ഥാന പ്രവർത്തനങ്ങൾ ആണ് ഓറൽ സർജറിയിൽ ഉൾപ്പെടുന്നത്. മാലൊക്ലൂഷൻ അഥവാ ദന്തവൈകൃതം, സ്കെലിട്ടൽ മാലൊക്ക്ലുഷൻ അഥവാ താടിയെല്ലിലെ സ്ഥാന ഭ്രംശം എന്നിവയ്ക്കുള്ള ദന്ത ചികിത്സകൾക്കൊപ്പമോ അതോ തനിച്ചോ ഓർത്തോഗ്നാത്തിക് ശസ്ത്രക്രിയ ചെയ്തു വരുന്നു.
വർഗ്ഗീകരണം
ലഘുചിത്രം|ഹെമി മാൻഡിബുലാർ അറ്റ്രോഫി ഉള്ള ഒരു രോഗിയിൽ ബീ.എസ്.എസ്.ഓ. ശസ്ത്രക്രിയ ചെയ്തിരിക്കുന്നു, ഓസ്റ്റിയോട്ടമി അഥവാ ഓസ്റ്റിയോടോമി എന്നി വിളിക്കുന്ന അസ്ഥികളെ മുറിച്ച് സ്ഥാനം മാറ്റി വയ്ക്കുന്ന ശസ്ത്രക്രിയയാണിത് അടിസ്ഥാനപരമായി. ലീഫോ എന്ന ശസ്ത്രജ്ഞൻ രൂപീകരിച്ച താടിയെല്ലിന്റെ ഒടിയലിന്റെ വർഗ്ഗീകരണവുമായി ബന്ധപ്പെട്ടാണ് ഈ ശസ്ത്രക്രിയയുടെ വർഗ്ഗീകരണവും ചെയ്യുന്നത്. ഇതനുസരിച്ച് ലീ ഫോ 1, ലീഫോ 2, ലീഫോ 3, എന്നീ വർഗീകരണങ്ങൾ കൂടാതെ ബൈലാറ്ററൽ സാജിറ്റൽ സ്പ്ലിറ്റ് (ബി.എസ്.എസ്. ഓ.) അഡ്വാന്സ്മെന്റ് അല്ലെങ്കിൽ റിട്രോപൊസിഷനിങ്ങ്, സുപ്പീരിയർ റീപൊസിഷനിങ്ങ്, ഐ.എം.ഡി.ഓ., കസ്റ്റം പീക്ക് 7, സാർമേ എന്നിവയും കസ്റ്റം ബൈമാക്സ് ഓസ്റ്റിയോട്ടമി എന്നിവയുമാണ് പ്രധാനമായും ചെയ്യുന്ന ശസ്ത്രക്രിയകൾ.
കേരളത്തിൽ
കേരളത്തിൽ ഓർത്തോഗ്നത്തിക് സർജറിയുടെ അഗ്രഗാമി ആയി അറിയപ്പെടുന്നത് വർഗീസ് മാണി ആണ്. കൂടാതെ അജു ഊമ്മൻ ജോർജ്ജ് പോലുള്ള മറ്റു മാക്സില്ലോ ഫേഷ്യൽ സർജന്മാരും ആദ്യകാലങ്ങളിൽ ഒര്തോഗ്നത്തിക് സർജറികൾ ചെയ്തു വന്നിരുന്നു.മിക്ക ഡെന്റൽ കോളേജുകളിലും ഓർത്തോഗ്നത്തിക് സർജജറികൾ ചെയ്തു വരുന്നുണ്ട്.
സാന്ത ഗണം
വർഗ്ഗം:ഗണിതം
കെ.വി. ഈശ്വരവാരിയർ
സ്വാതന്ത്യസമര സേനാനിയും അദ്ധ്യാപകനും കവിയും രാഷ്ട്രീയ പ്രവർത്തകനും ലേഖനകർത്താവും ബഹുഭാഷാ പണ്ഡിതനുമായിരുന്നു കാട്ടുകുളത്തു വാരിയത്ത് ഈശ്വരവാരിയർ.
ജീവിതരേഖ
1917 മാർച്ച് 15-ന് മലബാറിൽ വള്ളുവനാട് താലൂക്കിൽ കാട്ടുകുളത്ത് പുത്തൻ വാരിയത്ത് പാറുക്കുട്ടി വാരസ്യാരുടെയും ഉക്കണ്ടു വാര്യരുടെയും മകനായി ജനിച്ചു. വളരെ ക്ലേശിച്ചു കടമ്പഴിപ്പുറത്ത് അക്കാലത്തുണ്ടായിരുന്ന സംസ്കൃത പാഠശാലയിൽ സ്‌കൂൾ പഠനം മുഴുവനാക്കി. സംസ്കൃത വിദ്വാൻ (1938), മലയാളം വിദ്വാൻ (1940) ബിരുദങ്ങൾ നേടി. അണ്ണാമലൈ യൂണിവേഴ്സിറ്റിയിൽ നിന്നും എം.എ. പാസ്സായി. മദിരാശിയിൽ പ്രൊഫസർ ചേലനാട്ടു അച്യുതമേനോന്റെ കീഴിൽ ഉണ്ണായി വാര്യരും നളചരിതവും എന്ന വിഷയത്തിൽ ഗവേഷണം തുടങ്ങിയെങ്കിലും പൂർത്തീകരിച്ചില്ല.
പഠനാനന്തരം സ്‌കൂൾ അധ്യാപകനായി. പുറനാട്ടുകര വിലങ്ങൻ ശ്രീരാമകൃഷ്ണ ആശ്രമം സ്‌കൂൾ, പത്തിരിപ്പാല അടക്കം പലയിടത്തും സ്‌കൂൾ അധ്യാപകനായി ജോലി നോക്കി. രണ്ടു പ്രാവശ്യം ഗാന്ധിജിയെ കണ്ടു സംഭാഷണം നടത്തി. ജീവിതത്തിലുടനീളം ഗാന്ധിയൻ ആദർശങ്ങളുമായി ജീവിക്കാൻ ഈ സന്ദർശനങ്ങൾ അദ്ദേഹത്തെ പ്രേരിപ്പിച്ചു. മലബാറിലെയും കൊച്ചിയിലെയും പ്രമുഖരായ സ്വാതന്ത്ര്യ സമര സേനാനി കളുമായി ഈശ്വര വാരിയർ ഇടപെടുന്നത് ഇക്കാലത്താണ്. അയിത്തോച്ചാടനം, ഹരിജനോദ്ധാരണം എന്നിവയിലും സജീവമായി പങ്കെടുത്തിരുന്നു. കാട്ടുകുളത്തെ പരിയാനംപറ്റ കാവിൽ നടന്നിരുന്ന മൃഗബലി നിർത്തുന്നത് ഈശ്വര വാരിയരുടെ പ്രവർത്തന ഫലമായിട്ടാണ്. വെട്ടാൻ വേണ്ടി കല്ലിൽ കിടത്തിയിരുന്ന ആടിനെ മാറ്റി ബലിപീഠത്തിൽ കയറി കിടന്ന് ഇനി തൻ്റെ കഴുത്തു വെട്ടാം, ഈ മിണ്ടാപ്രാണിയെ വിടണമെന്ന് അദ്ദേഹം ആവശ്യപ്പെട്ടു.നിർഭയമായി സാമൂഹ്യ വിഷയങ്ങളിൽ ഇടപെടുന്നത് ഈശ്വരവാരിയരുടെ സവിശേഷതയായിരുന്നു. ക്വിറ്റ് ഇന്ത്യാ സമരത്തിൽ പങ്കെടുത്തു ഒളിവിൽ പോയി. പോലീസ് പിടിച്ചപ്പോൾ തൃശ്ശൂർ വിയ്യൂർ ജയിലിൽ അടക്കപ്പെട്ടു. വിലങ്ങൻ രാമകൃഷ്ണ ആശ്രമം വക സ്‌കൂളിൽ നിന്നും ഈശ്വരവാരിയർ പോരുന്ന ഒഴിവിലാണ് മൃഢാനന്ദ സ്വാമി കടമ്പഴിപ്പുറത്തുനിന്നും അദ്ധ്യാപകനായി പുറനാട്ടുകരയിൽ വരുന്നത്.
1953-ൽ അദ്ധ്യാപകവൃത്തി രാജിവെച്ച് പി.ടി.ഭാസ്കരപ്പണിക്കർക്കെതിരായി മലബാർ ഡിസ്ട്രിക്ട് ബോർഡ് ഇലക്ഷന് നിന്നു. തിരഞ്ഞെടുപ്പിൽ പരാജയപ്പെട്ടതിനാൽ വീണ്ടും അധ്യാപകനായി. വിജയിച്ച പി.ടി. ഭാസ്കരപ്പണിക്കർ മലബാർ ഡിസ്ക്ട്രിസിറ്റ ബോർഡ് പ്രസിഡന്റായി. ബാലരാമൻ മൂസ്സ് പാലക്കാട്ട് നടത്തിയിരുന്ന എം.ബി. ട്യൂട്ടോറിയലിൽ എം.ടി. വാസുദേവൻ നായർ, ഉണ്ണിക്കൃഷ്ണൻ പുതൂർ എന്നിവരോടൊപ്പം ഈശ്വരവാരിയർ അധ്യാപകനായി പ്രവർത്തിച്ചു. സ്വന്തം മരുമകളുടെ ഭർത്താവും മാതൃഭൂമി ആഴ്ചപ്പതിപ്പിൻ്റെ പത്രാധിപരുമായിരുന്ന എൻ.വി. കൃഷ്ണ വാര്യരെ എം.ടി.ക്കു പരിചയപ്പെടുത്തിക്കൊടുക്കുന്നത് ഈശ്വര വാരിയരാണ്.
അണ്ണാമല സർവ്വകലാശാലയിൽ പ്രൊഫസർ ആയി കുറച്ചുകാലമുണ്ടായി. തമിഴ്‌നാട്ടിൽ ഭാഷാവാദം രൂക്ഷമായിരുന്ന കാലമായിരുന്നു അത്. തിരിച്ചുവന്ന് കോഴിക്കോട്ട് ദേവഗിരി കോളേജിൽ പ്രൊഫസർ ആയി ചേർന്നു. കാലിക്കറ്റ് സർവ്വകലാശാല രൂപീകരിച്ചപ്പോൾ സുകുമാർ അഴീക്കോട് പോയ ഒഴിവിലായിരുന്നു നിയമനം. പിന്നീട് ഈശ്വര വാരിയർ റിട്ടയർ ചെയ്തപ്പോൾ ആ ഒഴിവിൽ പ്രൊഫ. എം.ജി. ശശിഭൂഷൺ നിയമിക്കപ്പെട്ടു.
മദിരാശിയിൽ നിന്നും സി.ആർ. കൃഷ്ണപിള്ളയുടെ നേതൃത്വത്തിൽ പ്രസിദ്ധീകരിച്ചിരുന്ന ജയകേരളത്തിൽ 'സഞ്ചാരി' എന്ന തൂലികാനാമത്തിൽ അനേകം ലേഖനങ്ങൾ എഴുതിയിട്ടുണ്ട്. ആദ്യം വൈക്കം മുഹമ്മദ് ബഷീർ കൈകാര്യം ചെയ്തിരുന്ന ഈ പങ് ക്തി പിന്നീട് ഈശ്വര വാരിയരെ സാഹിത്യ രംഗത്ത് ശ്രദ്ധേയനാക്കി. 'സഞ്ചാരിയുടെ കഥകൾ' എന്ന പരമ്പരയിലൂടെ അദ്ദേഹം സാമൂഹ്യ വിമർശനം ഉയർത്തി. ആചാര്യ വിനോബ ഭാവെ ഭൂദാന സന്ദേശവുമായി വന്നപ്പോൾ പല ഭൂവുടമകളും ഉപയോഗ ശൂന്യമായ ഭൂമി ദാനം ചെയ്ത് പ്രശസ്തരാവാൻ ശ്രമിച്ചിരുന്നു. ഇത്തരം വിഷയങ്ങൾ 'സഞ്ചാരി' യുടെ വിമർശനത്തിനു വിധേയമായി. അവ 1950-ൽ കൃഷ്ണപിള്ളയുടെ നേതൃത്വത്തിലുള്ള ജനത പ്രസ് പുസ്തകമാക്കി. കലാകൌതുകം (1941), കൺമണികൾ (1970), സാക്ഷാത്കാരം (1971), ഭാവനാഞ്ജലി (1970), മാണിക്യക്കല്ലുകൾ (2012) എന്നിവയാണ് മറ്റ് കൃതികൾ. കൂടാതെ പ്രൊഫ. കെ.പി. ശങ്കരൻ എഡിറ്റ് ചെയ്ത് ഇശ്വരവാര്യരുടെ തിരഞ്ഞെടുത്ത കവിതകൾ വള്ളത്തോൾ വിദ്യാപീഠം പ്രസിദ്ധീകരിച്ചിട്ടുണ്ട്.
കവിതയ്ക്ക് കൃഷ്ണഗീതി പുരസ്കാരം (2002), വൈദിക വൈജ്ഞാനിക സാഹിത്യശാഖകൾക്ക് വാചസ്പതി പുരസ്കാരം, സാമൂഹ്യ സേവനത്തിന് ചേറ്റൂർ ശങ്കരൻനായർ സ്മാരക പുരസ്കാരം (2005) എന്നീ അവാർഡുകൾ കെ.വി. ഈശ്വര വാരിയർക്കു ലഭിച്ചിട്ടുണ്ട്. അദ്ദേഹത്തിന് മൂന്ന് മക്കളുണ്ട്. പത്നിയുടെ മരണശേഷം അദ്ദേഹം കാട്ടുകുളത്ത് വാരിയം വിറ്റ് മകൾ സത്യവതിയുടെ കൂടെ അമ്പലപ്പാറയിൽ താമസിച്ചു.
ബഹുമുഖപ്രതിഭയായിരുന്ന കെ.വി. ഈശ്വരവാരിയർ തൊണ്ണൂറിയാറാം വയസ്സിൽ ഒറ്റപ്പാലത്തിനടുത്ത് അമ്പലപ്പാറയിൽ വെച്ച് 2012 മാർച്ച് 12-ന് അന്തരിച്ചു. അദ്ദേഹത്തിൻ്റെ ഭൗതിക ശരീരം പിറ്റേന്ന് ഭാരതപ്പുഴയുടെ കരയിൽ ഷൊർണ്ണൂരിലെ   ശാന്തിതീരത്ത് സംസ്കരിക്കുകയും ചെയ്തു.
അവലംബം
വർഗ്ഗം:മലയാളസാഹിത്യകാരന്മാർ വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
അനിഷ് കുരുവിള
തെലങ്കാനയിൽ നിന്നുള്ള ഒരു ഇന്ത്യൻ ചലച്ചിത്ര സംവിധായകനും നടനുമാണ് അനിഷ് കുരുവിള. പ്രധാനമായും തെലുങ്ക് ചലച്ചിത്രമേഖലയിലാണ് ഇദ്ദേഹം പ്രവർത്തിക്കുന്നത്.
സംവിധായകനാകുന്നതിനുമുമ്പ്, ശേഖർ കമ്മുലയ്‌ക്കൊപ്പം എക്സിക്യൂട്ടീവ് പ്രൊഡ്യൂസറായി പ്രവർത്തിക്കുകയും ഡോളർ ഡ്രീംസ് എന്ന ചിത്രത്തിലെ പ്രധാന കഥാപാത്രത്തെ അവതരിപ്പിച്ചിട്ടുണ്ട്. നടനായി അരങ്ങേറ്റം കുറിച്ച് 12 വർഷത്തെ ഇടവേള എടുത്ത ശേഷം 2016 ൽ പുറത്തിറങ്ങിയ പെല്ലി ചൂപ്പുലു എന്ന സിനിമയിൽ നിർണ്ണായക വേഷം ചെയ്തു. ഇന്ത്യൻ ക്രിക്കറ്റ് താരം എം എസ് ധോണിയുടെ ജീവചരിത്ര ചലച്ചിത്രത്തിലും അദ്ദേഹം അഭിനയിച്ചിട്ടുണ്ട്.
ആദ്യകാലജീവിതം
മലയാളി കുടുംബത്തിൽ ജനിച്ച അനിഷ് ഹൈദരാബാദിലാണ് വളർന്നത്. രാമന്തപുരിലെ ഹൈദരാബാദ് പബ്ലിക് സ്കൂളിലാണ് സ്കൂൾ വിദ്യാഭ്യാസം നടത്തിയത്.
തൊഴിൽ മേഖല
ശേഖർ കമ്മുലയുടെ ആദ്യ ചിത്രമായ ഡോളർ ഡ്രീംസ് എന്ന ചിത്രത്തിലെ പ്രധാന വേഷത്തിലും ആനന്ദ് എന്ന ബ്ലോക്ക് ബസ്റ്റർ ചിത്രത്തിലും അദ്ദേഹം പ്രധാന കഥാപാത്രത്തെ അവതരിപ്പിച്ചു. 12 വർഷത്തെ ഇടവേളയ്ക്ക് ശേഷം 2016 ൽ പുറത്തിറങ്ങിയ പെല്ലി ചൂപുലു എന്ന സിനിമയിൽ അഭിനയിച്ചു. ശേഖർ കമ്മുല, നാഗേഷ് കുക്കുനൂർ, മണിശങ്കർ എന്നിവരോടൊപ്പം പ്രവർത്തിച്ചിട്ടുണ്ട്. ശേഖർ കമ്മുല നിർമ്മിച്ച അവകായ് ബിരിയാണി, പ്രധാന നടൻ കൂടിയായ ശർവാനന്ദ് നിർമ്മിച്ച കോ ആന്റേ കോട്ടി മുതലായ ചലച്ചിത്രങ്ങളിൽ സംവിധാനം നിർവഹിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തെലുഗു ചലച്ചിത്രസം‌വിധായകർ വർഗ്ഗം:തെലുഗു ചലച്ചിത്രനടന്മാർ വർഗ്ഗം:തമിഴ്‌ചലച്ചിത്രനടന്മാർവർഗ്ഗം:മലയാളചലച്ചിത്രനടന്മാർ
പ്രീതിലത വാദേദാർ
ബ്രിട്ടീഷ് ഭരണത്തിനെതിരെ പോരാടിയ ഒരു ഇന്ത്യൻ വിപ്ലവകാരിയായിരുന്നു പ്രീതിലത വാദേദാർ (5 മേയ് 1911 – 23 സെപ്റ്റംബർ 1932). പഠനത്തിൽ മിടുക്കിയായിരുന്ന പ്രീതിലത, തത്ത്വശാസ്ത്രത്തിൽ വളരെ ഉയർന്ന മാർക്കോടുകൂടി ബിരുദം കരസ്ഥമാക്കി.
പ്രീതിലത കുറച്ചുനാളത്തെ അധ്യാപകവൃത്തിക്ക് ശേഷം സൂര്യസെന്നിന്റെ നേതൃത്വത്തിൽ സായുധവിപ്ലവത്തിന്റെ പാത തിരഞ്ഞെടുത്തു. "പട്ടികൾക്കും ഇന്ത്യാകാർക്കും പ്രവേശനമില്ല" എന്ന ബോർഡ് വച്ച ചിറ്റഗോങ്ങിലെ പഹർതലി യൂറോപ്യൻ ക്ലബ്ബ് അഗ്നിക്കിരയാക്കിയ വിപ്ലവകാരികളുടെ 15 അംഗസംഘത്തെ നയിച്ചത് പ്രീതിലതയാണ്. അറസ്റ്റിലാകും എന്ന് ഉറപ്പായ ഘട്ടത്തിൽ പ്രീതിലത പൊട്ടാസ്യം സയനൈഡ് കഴിച്ച് ജീവനൊടുക്കി.
ആദ്യകാല ജീവിതം
തന്റെ മക്കൾക്ക് ഏറ്റവും മികച്ച വിദ്യാഭ്യാസം തന്നെ നൽകാൻ ജഗബന്ധു ശ്രദ്ധിച്ചിരുന്നു. ഡോക്ടർ.കസ്താഗിർ ഗവൺമെന്റ് സ്കൂളിലായിരുന്നു പിതാവ്, പ്രീതിലതയെ പ്രാഥമിക വിദ്യാഭ്യാസത്തിനായി ചേർത്തത്. കുട്ടികളിൽ ദേശസ്നേഹം വളർത്താനായി അദ്ധ്യാപികമാർ ഝാൻസി റാണിയുടെ ജീവിത കഥ ക്ലാസ്സിൽ പറയുമായിരുന്നു. ഇത് കുട്ടികളെ വളരെയധികം സ്വാധീനിച്ചിരുന്നു. കലയും, സാഹിത്യവുമായിരുന്നു പ്രീതിലതയുടെ ഇഷ്ട വിഷയങ്ങൾ.
1928 ൽ സ്കൂൾ വിദ്യാഭ്യാസം പൂർത്തിയാക്കിയ പ്രീതിലത, ഉന്നത പഠനത്തിനായി ധാക്കയിലുള്ള ഏദൻ കോളേജിൽ ചേർന്നു. പഠനത്തിൽ ഉന്നത നിലവാരം പുലർത്തിയിരുന്ന പ്രീതിലത, സാമൂഹ്യപ്രവർത്തനത്തിലും ഒട്ടും പിന്നിലായിരുന്നില്ല. കൽക്കട്ട ബെതൂൺ കോളേജിൽ നിന്നും പ്രീതിലത, ഉയർന്ന മാർക്കോടുകൂടി തത്ത്വശാസ്ത്രത്തിൽ ബിരുദം കരസ്ഥമാക്കി. എന്നാൽ പ്രീതിലതയുടേയും, ബിന ദാസിന്റേയും സർട്ടിഫിക്കറ്റുകൾ ബ്രിട്ടീഷ് സർക്കാർ തടഞ്ഞുവെച്ചു.
വിദ്യാഭ്യാസം പൂർത്തീകരിച്ച പ്രീതിലത ചിറ്റഗോങിലേക്കു തിരിച്ചുപോവുകയും, അടുത്തുള്ള ഒരു ഇംഗ്ലീഷ് മീഡിയം സ്കൂളിൽ അദ്ധ്യാപികയായി ജോലിക്കു ചേരുകയും ചെയ്തു. സ്കൂളിലെ ആദ്യത്തെ പ്രധാനാദ്ധ്യാപിക പ്രീതിലത ആയിരുന്നു.
വിപ്ലവകാരി
ഇന്ത്യയിലെ യുവജനങ്ങൾ ദേശീയപ്രസ്ഥാനത്തിലേക്കാകർഷിക്കപ്പെട്ടു തുടങ്ങുന്ന സമയമായിരുന്നു അത്, പ്രീതിലതയും ഇന്ത്യയുടെ സ്വാതന്ത്ര്യത്തിനു വേണ്ടിയുള്ള സമരത്തിൽ ഭാഗഭാക്കാവാൻ തീരുമാനിച്ചു. സൂര്യ സെൻ പ്രീതിലതയെക്കുറിച്ചു കേൾക്കുകയും, അവരെ തന്റെ പ്രസ്ഥാനത്തിലേക്കു ക്ഷണിക്കുകയും ചെയ്തു. 1932 ജൂൺ 13 ന് പ്രീതിലത സൂര്യ സെന്നിനേയും, നിർമ്മൽ സെന്നിനേയും അവരുടെ ദൽഘട്ട് ക്യാംപിൽ ചെന്നു കണ്ടു സന്ദർശിച്ചു. സ്ത്രീകളെ സംഘടനയിൽ ഉൾപ്പെടുത്തുന്നത് ചില അംഗങ്ങൾ എതിർത്തുവെങ്കിലും, പ്രീതിലതയെ സംഘടനയിൽ ചേർക്കുകയായിരുന്നു. പുരുഷന്മാരേക്കാൾഎളുപ്പത്തിൽ സ്ത്രീകൾക്ക് ആയുധങ്ങൾ കടത്താൻ കഴിയും എന്നതായിരുന്നു അവർ കണ്ടെത്തിയ കാരണം.
ചിറ്റഗോങ് ഐ.ജി. ആയിരുന്ന ക്രെയിഗിന്റെ വധിക്കാൻ സൂര്യ സെന്നും കൂട്ടാളികളും തീരുമാനമെടുത്തു. രാമകൃഷ്ണ ബിശ്വാസും, കാളിപാദ ചക്രവർത്തിയുമാണ് ഈ ജോലിക്കുവേണ്ടി നിയോഗിക്കപ്പെട്ടത്. എന്നാൽ ഇവർ ആളുമാറി ചാന്ദ്പൂർ എസ്.പി.യെയാണ് വധിച്ചത്. 1931 ഡിസംബർ രണ്ടിന് രാമകൃഷ്ണ ബിശ്വാസിനേയും, കാളിപാദ ചക്രവർത്തിയേയും പോലീസ് അറസ്റ്റ് ചെയ്തു. കോടതി വിചാരണക്കുശേഷം, രാമകൃഷ്ണ ബിശ്വാസിനെ തൂക്കിക്കൊല്ലാനും, കാളിപാദ ചക്രവർത്തിയെ സെല്ലുലാർ ജയിലിലേക്ക് അയക്കാനും വിധിയായി. കൽക്കട്ടയിലെ ആലിപോർ ജയിലിലായിരുന്ന രാമകൃഷ്ണയെ പ്രീതിലതാ സന്ദർശിക്കുമായിരുന്നു.
പഹർത്തലി യൂറോപ്യൻ ക്ലബ് ആക്രമണം (1932)
പട്ടികൾക്കും, ഇന്ത്യാക്കാർക്കും പ്രവേശനമില്ല എന്ന അവഹേളനാപരമായ ബോർഡു തൂക്കിയ പഹർത്തലിയിലുള്ള ബ്രിട്ടീഷുകാരുടെ ക്ലബ് ആക്രമിക്കാൻ സൂര്യ സെൻ പദ്ധതി തയ്യാറാക്കി. സംഘടനയിലുള്ള ഒരു വനിതയെ ഈ ജോലിയുടെ നേതൃത്വം ഏൽപ്പിക്കാനാണ് സൂര്യ സെൻ തീരുമാനിച്ചത്. കൽപ്പന ദത്ത ഏതാനും ദിവസങ്ങൾക്കു മുമ്പ് അറസ്റ്റിലായിരുന്നു. അങ്ങനെ ഈ ജോലിയുടെ ഉത്തരവാദിത്തം പ്രീതിലതയുടെ ചുമലിലായി. പ്രീതിലത കോട്ടോവാലി തീരപ്രദേശത്തുള്ള രഹസ്യകേന്ദ്രത്തിൽ വെച്ച് ആയുധ പരിശീലനം പൂർത്തിയാക്കുകയും, ആക്രമണ പദ്ധതി തയ്യാറാക്കുകയും ചെയ്തു.
1932 സെപ്റ്റംബർ 23 ന് ക്ലബ് ആക്രമിക്കാനായിരുന്നു സംഘത്തിന്റെ പദ്ധതി, പിടിക്കപ്പെട്ടാൽ രഹസ്യങ്ങൾ ചോരുന്നതിനു മുമ്പ് ജീവനൊടുക്കാൻ എല്ലാ സംഘാംഗങ്ങൾക്കും പൊട്ടാസ്സ്യം സയനൈഡ് നൽകിയിരുന്നു. സംഭവദിവസം ഒരു പഞ്ചാബി പുരുഷനെപോലെ പ്രീതിലത വസ്ത്രം ധരിച്ചു. കാളീശങ്കർ ഡേ, ബീരേശ്വർ റോയ്, പ്രഫുല്ല ദാസ്, ശാന്തി ചക്രവർത്തി, മഹേന്ദ്ര ചൗധരി, സുശീൽ ദേ, പന്നാ സെൻ എന്നിവരായിരുന്നു മറ്റു സംഘാംഗങ്ങൾ.
രാത്രി 10:45 ഓടുകൂടി അവർ ക്ലബ് ആക്രമിച്ചു. ഏതാണ്ട് നാൽപ്പതോളം അംഗങ്ങൾ അപ്പോൾ ക്ലബിൽ ഉണ്ടായിരുന്നു. വിപ്ലവകാരികൾ മൂന്നു ഗ്രൂപ്പായി തിരിഞ്ഞാണ് ആക്രമണം നടത്തിയത്. ക്ലബിലുണ്ടായിരുന്ന ചില പോലീസുദ്യോഗസ്ഥർ വിപ്ലവകാരികൾക്കെതിരേ വെടിയുതിർത്തു. ആക്രമണത്തിൽ പ്രീതിലതക്ക് വെടിയേറ്റു. സള്ളിവൻ എന്നു പേരുള്ള സ്ത്രീ മരണമടയുകയും, നാലു ബ്രിട്ടീഷുകാർക്ക് പരുക്കേൽക്കുയും ചെയ്തു.
മരണം
വെടിയേറ്റ പ്രീതിലതയുടെ ഒളിത്താവളം ബ്രിട്ടീഷുകാർ വളഞ്ഞു. അറസ്റ്റ് ഒഴിവാക്കാനായി, പ്രീതിലത, കയ്യിലുള്ള പൊട്ടാസ്സ്യം സയനൈഡ് കഴിച്ച് ആത്മഹത്യ ചെയ്തു. ചില ലഘുലേഖകളും, രാമകൃഷ്ണ ബിശ്വാസിന്റെ ഒരു ചിത്രവും, ആക്രമണത്തിന്റെ പദ്ധതിയും പ്രീതിലതയുടെ മൃതദേഹത്തിൽ നിന്നും ബ്രിട്ടീഷുകാർക്കു ലഭിച്ചു. വെടിയുണ്ടയേറ്റ മുറിവ് സാരമുള്ളതായിരുന്നില്ലെന്നും, മരണ കാരണം സയനൈഡാണെന്നും പോസ്റ്റ്മോർട്ടത്തിൽ തെളിഞ്ഞു.
സ്വാധീനം
ബംഗാളി എഴുത്തുകാരിയായ സെലീന ഹുസ്സൈൻ പ്രീതിലതയെ ഒരു ആദർശ വനിതയായാണ് എടുത്തു കാണിക്കുന്നത്. പ്രീതിലതയുടെ ഓർമ്മക്കായി ഒരു ട്രസ്റ്റ് രൂപീകരിച്ചിട്ടുണ്ട്. ട്രസ്റ്റിന്റെ നേതൃത്വത്തിൽ പ്രീതിലതയുടെ ജന്മദിനം ബംഗ്ലാദേശിലും, ഇന്ത്യയിലും ആഘോഷിക്കുന്നു. വനിതകളുടെ ഒരു ദീപസ്തംഭമായി അവർ പ്രീതിലതയെ ചൂണ്ടിക്കാണിക്കുന്നു.
അവലംബം
വർഗ്ഗം:1911-ൽ ജനിച്ചവർ വർഗ്ഗം:മേയ് 5-ന് ജനിച്ചവർ വർഗ്ഗം:1932-ൽ ജനിച്ചവർ വർഗ്ഗം:സെപ്റ്റംബർ 23-ന് മരിച്ചവർ വർഗ്ഗം:ഇന്ത്യൻ വിപ്ലവകാരികൾ വർഗ്ഗം:സ്വാതന്ത്ര്യസമരസേനാനികൾ വർഗ്ഗം:ആത്മഹത്യ ചെയ്തവർ വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
ശബരിമല തീവണ്ടിപ്പാത
അങ്കമാലിയേയും എരുമേലിയേയും ബന്ധിപ്പിക്കുന്ന ഒരു നിർദ്ദിഷ്ട തീവണ്ടിപ്പാതയാണ് ശബരിമല തീവണ്ടിപ്പാത(Sabarimala Railway) 111 km ദൈർഘ്യമുള്ള ഈ പാതയുടെ നിർമ്മാണം 1998-ലാണ് ഇന്ത്യൻ റെയിൽവേ അംഗീകരിച്ചത്. അങ്കമാലി, കാലടി, പെരുമ്പാവൂർ,ഓടക്കാലി, കോതമംഗലം, മൂവാറ്റുപുഴ, വാഴക്കുളം, തൊടുപുഴ, കരിങ്കുന്നം, രാമപുരം, ഭരണങ്ങാനം (പാല), ചെമ്മലമറ്റം, കാഞ്ഞിരപ്പള്ളി റോഡ്, എരുമേലി എന്നിവയാണ് നിർദ്ദിഷ്ട തീവണ്ടിനിലയങ്ങൾ, 2023 ആയപ്പോഴേക്കും അങ്കമാലി മുതൽ കാലടി വരെ 7 കിലോമീറ്റർ പാത നിർമ്മാണം പൂർത്തിയായി.
പദ്ധതി വിശദാംശങ്ങൾ
250 കിലോമീറ്റർ ദൈർഘ്യമുള്ള ഈ പാത നിർദ്ദിഷ്ട അങ്കമാലി എരുമേലി പത്തനംതിട്ട പുനലൂർ നെടുമങ്ങാട് തിരുവന്തപുരം തീവണ്ടിപ്പാതയുടെ ആദ്യഘട്ടമാണ്.
അവലംബം
വർഗ്ഗം:കേരളത്തിലെ തീവണ്ടിപ്പാതകൾ
ഡാഗ്മാറാ ഡോമിൻക്സിക്
ഡഗ്മാറാ ഡോമിൻസ്കിക്ക് (ജനനം: ജൂലൈ 17, 1976) ഒരു പോളിഷ്-അമേരിക്കൻ നടിയും സാഹിത്യകാരിയുമാണ്. റോക്ക് സ്റ്റാർ (2001) ദി കൌണ്ട് ഓഫ് മോണ്ടെ ക്രിറ്റോ (2002), കിൻസേ (2004), ട്രസ്റ്റ് ദ മാൻ (2005), ലോൺലി ഹാർട്ട്സ് (2006), റണ്ണിംഗ് വിത്ത് സിസേർസ് (2006), ഹയർ ഗ്രൗണ്ട് (2011) ദി ലെറ്റർ (2012), ദി ഇമിഗ്രന്റ് (2013), ബിഗ് സ്റ്റോൺ ഗ്യാപ് (2014) എന്നീ സിനിമകളിൽ അവർ ശ്രദ്ധേയങ്ങളായ വേഷങ്ങൾ അവതരിപ്പിച്ചിട്ടുണ്ട്. 2013-ൽ, ഡാഗ്മാറാ "ദ ലല്ലബി ഓഫ് പോളിഷ് ഗേൾസ്" എന്ന പേരിൽ നോവൽ എഴുതുകയും അത് പ്രസിദ്ധികരിക്കപ്പെടുകയും ചെയ്തു. നടൻ പാട്രിക് വിൽസണെയാണ് അവർ വിവാഹം കഴിച്ചിരിക്കുന്നത്.
പോളണ്ടിലെ സോളിഡാരിറ്റി പ്രസ്ഥാനത്തിലെ അംഗമായിരുന്ന അലെക്സാൻഡ്രയുടേയും മിറോസ്ലാവ് ഡോമിൻസ്കിക്കിന്റേയും പുത്രിയായി കീൽസിലായിരുന്നു അവരുടെ ജനനം. 1983 ൽ മാതാപിതാക്കളുടെ രാഷ്ട്രീയ സംഘടനാ ബന്ധങ്ങൾ (ആംനസ്റ്റി ഇന്റർനാഷണൽ, സോളിഡാരിറ്റി പ്രസ്ഥാനം എന്നിവയിലെ പിതാവിന്റെ ബന്ധം) കുടുംബം ന്യൂയോർക്ക് നഗരത്തിലേയ്ക്ക് രാഷ്ട്രീയ അഭയാർത്ഥികളായി താമസം മാറ്റുന്നതിനു കാരണമായി. നടിമാരായ മരിക ഡോമിൻസ്കിക്ക്, വെറോണിക്കാ ഡോമിൻസ്കിക്ക് എന്നിവരുടെ മൂത്ത സഹോദരികൂടിയാണ് ഡഗ്മാറാ.
ഡോമിൻസ്കിക്ക്, മൻഹാട്ടനിലെ ഫ്യോറെല്ലോ എച്ച്. ലാഗ്വാർഡിയ ഹൈസ്കൂൾ നിന്നു പ്രാഥമിക വിദ്യാഭ്യാസം നേടുകയും കാർണെജി മെല്ലൺ യൂണിവേഴ്സിറ്റിയുടെ സ്കൂൾ ഓഫ് ഡ്രാമയിൽ നിന്ന് അഭിനയം പരിശീലിക്കുകയും 1998 ൽ ബിരുദം നേടുകയും ചെയ്തു.
കണമുക്ക്‌
കേരളത്തിലെ പത്തനംതിട്ട ജില്ലയിൽ നാരങ്ങാനം ഗ്രാമപഞ്ചായത്തിലുള്ള ഒരു ഗ്രാമമാണ് കണമുക്ക്. നാരങ്ങാനം ഗ്രാമപഞ്ചായത്തിലെ ഒരു കവലയാണിത്. കടമ്മനിട്ട-വാഴക്കുന്നം റോഡ് കണമുക്കിലൂടെ കടന്നുപോകുന്നു.
അവലംബങ്ങൾ
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
തൗൻസ (ഗ്രാമം)
പഞ്ചാബ് സംസ്ഥാനത്തെ ലുധിയാന ജില്ലയിലെ ഖന്ന താലൂക്കിലെ ഒരു വില്ലേജാണ് തൗൻസ. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് തൗൻസ  സ്ഥിതിചെയ്യുന്നത്. തൗൻസ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് തൗൻസയിൽ 147 വീടുകൾ ഉണ്ട്. ആകെ ജനസംഖ്യ 917 ആണ്. ഇതിൽ 468 പുരുഷന്മാരും 449 സ്ത്രീകളും ഉൾപ്പെടുന്നു. Taunsa ലെ സാക്ഷരതാ നിരക്ക് 65.98 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. തൗൻസയിലെ 6 വയസ്സിനു താഴെയുള്ള കുട്ടികളുടെ എണ്ണം 100 ആണ്. ഇത് തൗൻസയിലെ ആകെ ജനസംഖ്യയുടെ 10.91 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 271 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 255 പുരുഷന്മാരും 16 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 97.05 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 43.17 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
തൗൻസയിലെ 445 പേരും പട്ടികജാതി വിഭാഗത്തിൽ പെടുന്നു. പട്ടികവർഗ്ഗവിഭാഗത്തിലുള്ളവർ ആരുമില്ല.
പുഴവാത് ശ്രീ വേണുഗോപാലസ്വാമിക്ഷേത്രം
പുഴവാത് ആനന്ദപുരം ശ്രീകൃഷ്ണസ്വാമി ക്ഷേത്രം (നവഗ്രഹക്ഷേത്രം) പുഴവാത് ചങ്ങനാശ്ശേരി
കൾട്ടിവർ
പ്രജനനത്തിനായി അനുയോജ്യമായ സ്വഭാവസവിശേഷതയുള്ള സസ്യങ്ങളുടെ സംയോജനത്തിനായി തിരഞ്ഞെടുക്കുന്ന ഒരു കൂട്ടം സസ്യങ്ങളെ സൂചിപ്പിക്കുന്ന പദമാണ് കൾട്ടിവർ. സാധാരണയായി ഇൻറർനാഷണൽ കോഡ് ഓഫ് നോമൺക്ലേച്യർ ഫോർ കൾട്ടിവേറ്റഡ് പ്ലാന്റ്സിലെ (ICNCP) കൃഷി ചെയ്യുന്ന സസ്യങ്ങളുടെ ഏറ്റവും അടിസ്ഥാനപരമായ വർഗ്ഗീകരണ വിഭാഗമാണ് കൾട്ടിവർ. മിക്ക കൾട്ടിവറുകളും കൃഷിയിൽ നിന്നാണ് ഉത്ഭവിച്ചത്. എന്നാൽ ചിലത് കാട്ടിൽ നിന്നുള്ള പ്രത്യേക തിരഞ്ഞെടുക്കലുകളിൽ നിന്ന് ലഭിച്ചതാണ്.
കൾട്ടിവറുകളിൽ നിന്ന് പുതിയ നിറമുള്ള പൂക്കൾ ലഭിക്കുന്നതിനായി സസ്യങ്ങളെ ശ്രദ്ധാപൂർവ്വം തെരഞ്ഞെടുത്ത് പ്രജനനം ചെയ്യുമ്പോൾ  റോസാപ്പൂ, കാമലിയ, ഡാഫോഡിൽസ്, റോഡോഡെൻഡ്രോൺ, അസാലിയസ് എന്നീ പ്രശസ്ത അലങ്കാര ഉദ്യാനസസ്യങ്ങൾ ജനിക്കുന്നു. ലോകത്തിലെ കാർഷിക ഭക്ഷ്യ വിളകളിൽ ഏറെക്കുറെ കൾട്ടിവറുകൾ മാത്രമുള്ളതാണ്. അതുപോലെ, എല്ലാ കൃഷികളിലും മെച്ചപ്പെട്ട വിളവ്, സുഗന്ധം, രോഗ പ്രതിരോധം തുടങ്ങിയവ നോക്കി തിരഞ്ഞെടുത്ത വളരെ കുറച്ചു കാട്ടുസസ്യങ്ങൾ മാത്രം ഇപ്പോൾ ഭക്ഷ്യ സ്രോതസ്സുകളായി ഉപയോഗിക്കുന്നു. വനമേഖലയിൽ ഉപയോഗിക്കപ്പെടുന്ന വൃക്ഷങ്ങൾ അവയുടെ മെച്ചപ്പെട്ട ഗുണനിലവാരവും തടി വിളവും നോക്കിയാണ് പ്രത്യേകമായി തിരഞ്ഞെടുക്കുന്നത്. ഭൂരിഭാഗം കൾട്ടിവറും കൾട്ടിജൻ എന്ന ലിബർട്ടി ഹൈഡ് ബെയ്‌ലിയുടെ വിശാലമായ ഗ്രൂപ്പിന്റെ ഒരു പ്രധാന ഭാഗമാണ്. പ്രാഥമികമായി പ്രത്യേക ഉദ്ദേശ്യത്തോടുകൂടി മാനുഷിക പ്രവർത്തനത്തിലൂടെ ഒരു സസ്യത്തിന്റെ ഉത്ഭവത്തിനുവേണ്ടി തിരഞ്ഞെടുക്കുന്ന സസ്യങ്ങളാണ് കൾട്ടിജൻ. ഒരു കൾട്ടിവർ ബൊട്ടാണിക്കൽ ഇനത്തിന് തുല്യമല്ല. ഇത് ടാക്സോണമിക് റാങ്കിൽ ഉപവർഗ്ഗത്തിന് താഴെയാണ്. ബൊട്ടാണിക്കൽ ഇനങ്ങളുടെയും കൾട്ടിവറുകളുടെയും പേരുകൾ സൃഷ്ടിക്കുന്നതിനും ഉപയോഗിക്കുന്നതിനുമുള്ള നിയമങ്ങളിൽ വ്യത്യാസമുണ്ട്. സമീപകാലങ്ങളിൽ സസ്യങ്ങൾക്കുള്ള നിയമപരമായ പേറ്റന്റ് ഉപയോഗിച്ചും പ്ലാന്റ് ബ്രീഡേഴ്സ് അവകാശങ്ങളുടെ അംഗീകാരമനുസരിച്ചും വിളകളുടെ പേര് നൽകുന്നത് സങ്കീർണ്ണമായിരുന്നു.
ഇന്റർനാഷണൽ യൂണിയൻ ഫോർ ദി പ്രൊട്ടക്ഷൻ ഓഫ് ന്യൂ വെറൈറ്റീസ് ഓഫ് പ്ലാൻറ്സ് (UPOV - ഫ്രഞ്ച്: ആരോഗ്യ അവകാശവാദങ്ങളുടെ സംരക്ഷണത്തിനായി യൂണിയൻ ഇന്റർനാഷണൽ) വാണിജ്യത്തിന് പുതിയ കൾട്ടിവറുകൾ കൊണ്ടുവരുന്ന വ്യക്തികളുടെ അല്ലെങ്കിൽ ഓർഗനൈസേഷനുകളുടെ സസ്യസമ്പത്തുകളെ നിയമപരമായി സംരക്ഷിക്കുന്നു. ഒരു കൾട്ടിവർ ഒരേപോലുള്ളതും സ്ഥിരതയുള്ളതും സ്പഷ്ടവും ആയിരിക്കണമെന്ന് UPOV ആവശ്യപ്പെടുന്നു. അറിയപ്പെടുന്ന മറ്റു കൾട്ടിവറിൽ നിന്ന് സ്വഭാവങ്ങൾ വളരെയെളുപ്പത്തിൽ തിരിച്ചറിയുന്നതായിരിക്കണമെന്നതാണ് സ്പഷ്ടമായിരിക്കണമെന്നതുകൊണ്ട് ഉദ്ദേശിക്കുന്നത്. ഒരേപോലുള്ളതും സ്ഥിരതയുള്ളതും കൊണ്ട് ഉദ്ദേശിക്കുന്നത് തുടരെയുള്ള പ്രജനനസമയത്ത് കൾട്ടിവർ ഈ സ്വഭാവങ്ങൾ നിലനിർത്തണമെന്നുള്ളതാണ്.